Туман (шаҳар) адлия бўлимлари ўз фаолиятини бошлаганига 3 йил бўлди - Zamin.uz\nКўпчиликка маълумки, бундан 3 йил аввал адлия органлари фаолияти янги босқичга кўтарилди. Яъни 2018 йил 13 апрель куни Президентнинг ПФ–5415-сон Фармони қабул қилинди ва ушуб Фармон билан адлия органларининг туман (шаҳар) бўлимлари ташкил этилди.\nТуман (шаҳар) адлия бўлимларини ташкил қилишдан мақсад нимада эди?\nАдлия бўлимлари фаолиятидан асосий мақсад – ҳуқуқни қўллаш амалиётини тизимли таҳлил қилиш ва унинг изчиллиги ва бир хиллигини таъминлаш бўйича таъсирчан чораларни ишлаб чиқиш, ҳуқуқий нормаларнинг ўзбошимчалик билан ва нотўғри талқин қилинишига йўл қўймаслик юзасидан жойларда давлат органлари ва бошқа ташкилотларга ҳуқуқий маслаҳатлар бериш, шунингдек фуқароларнинг ҳуқуқ ва эркинликлари уларнинг ҳақиқий эҳтиёжлари билан боғлиқ ҳолда таъминланишига эришишдан иборат эди.\nБу эса ҳамюртларимизнинг вилоятлар марказига юзлаб чақирим йўл босиб ўтирмай, уларнинг ҳуқуқий муаммоларини ортиқча оворагарчиликсиз ҳал этишга имкон берди.\nТўғри дастлаб кўзланган мақсадларга эришишда адлия органлари фаолиятига ишончсизлик билан қарашлар ҳам бўлди, шу билан бирга катта ишонч билан уларга кўмаклашишга бел боғлаганлар мавжуд эди.\nУмуман олган шу ўтган 3 йил давомида адлия бўлимлари инсон ҳуқуқ ва эркинликларининг самарали ҳимоя қилинишини таъминлаш, ҳуқуқни қўллаш, юридик ва ҳуқуқий хизматни тартибга солиш, шунингдек аҳолининг ҳуқуқий маданиятини янада оширишнинг яхлит тизимини жорий этишда ўз ўрнига эга бўлди дейиш мумкин.\nАдлия бўлимлари томонидан ўтган 3 йил давомида қандай ишлар амалга оширилди?\nАдлия бўлимлари ташкил этилгандан бошлаб, ўтган 3 йил давомида улар томонидан бир қатор ишлар амалга оширилди.\nЖумладан, адлия бўлимлари томонидан 2018-2020 йиллар давомида:\n-\tфуқаролар ва тадбиркорлик субъектлари манфаатларини кўзлаб судларга 28 мингдан зиёд даъво аризалари киритилган;\n-\tдавлат органлари ва ташкилотларига 36 мингдан зиёд тақдимномалар киритилган;\n-\tдавлат органлари ва ташкилотларида 13 мингга яқин назорат тадбирлари ўтказилди;\n-\tқонунчиликни такомиллаштириш бўйича 12 минг 200 та таклифлар берилган.\nШунингдек, ташкил этилган йилдаёқ адлия бўлимлари томонидан фуқаролар ва тадбиркорларнинг 8,5 мингга яқин мурожаатлари ҳал қилинди.\nБўлимлар томонидан биргина 2018 йилда давлат органлари ва ташкилотларига киритилган тақдимномалар асосида фуқаролар ва тадбиркорларнинг қарийб 3 млрд. сўм маблағлари қайтарилган ёки тўлаб берилган. Ушбу кўрсатгич 2019–2020 йиллар давомида қарийб 10-20 баравар ортиб тегишлича 32,5 млрд. ва 70 млрд. сўм ташкил этган.\n2019-2020 йиллар давомида фуқаролар ва тадбиркорларнинг қонуний ҳуқуқ ва эркинликларини таъминлаш мақсадида судларга киритилган даъво аризаларининг 98 фоизи қаноатлантирилган.\nАдлия бўлимлари томонидан ҳал этилган масалаларнинг кўпчилигини меҳнат ҳуқуқларининг бузилиши, соғлиқни сақлаш соҳасидаги қонун нормаларига амал қилиниши, ер-мулк соҳасидаги муаммолар ва тадбиркорлик субъектлари фаолиятига тўсқинлик бўлаётган турли ҳолатлар ташкил қилади.\nБундан ташқари адлия бўлимлари томонидан аҳолининг ҳуқуқий онг ва ҳуқуқий маданиятини ошириш борасида ҳам ўз ўрнига ва йўналишига эга бўлиб бормоқда.\nЖумладан, адлия бўлимлари орқали ҳуқуқий саводхонликни юксалтириш ишлари “шахс – оила – маҳалла – таълим муассасаси – ташкилот – жамият” принципи бўйича узвий равишда амалга оширила бошланди.\n2020 йил давомида пандемия шароитида аҳолининг ҳуқуқий ахборотга бўлган эҳтиёжини қондириш мақсадида 300 мингга яқин турли кўринишдаги ҳуқуқий тарғибот тадбирлари ўтказилган.\nАдлия бўлимлари келгусида ҳам ўз олдиларига қўйилган вазифаларни масъулият билан бажариш орқали юрт равнақи, халқ фаровонлигини таъминлашга муносиб ҳисса қўшишда давом этади.\nЯнгиликлар » Жамият » Туман (шаҳар) адлия бўлимлари ўз фаолиятини бошлаганига 3 йил бўлди


Xiaomi машҳур флагманининг рекорди борасида барчани лақиллатган экан! - Terabayt.Uz\nXiaomi машҳур флагманининг рекорди борасида барчани лақиллатган экан!\nЖорий йилнинг 11 август куни Xiaomi ўзининг ўн йиллик юбилейи тадбирида Mi 10 Ultra (хитойча версияда – Mi 10 Extreme Commemorative Edition) смартфони намойишини ўтказган эди. Биз ушбу суперфлагманининг барча қисмлари олиб кўрсатилган расмий видеосини ҳамда тўлиқ техник жиҳатларини ҳам чиқарганмиз. Лекин кейинроқ...\nЎҚИНГ: Xiaomi Mi 10 Ultra’нинг тақдимотда айтилмаган яна бир сири очилди!\nXiaomi Mi 10 Ultra тақдимотида айтилишича, бу қурилма рекорд даражадаги – 120 ваттлик тезкор қувватлаш технологиясига эга. Худди шундай кучдаги зарядчик смартфоннинг қадоқ жамланмасида бўлади. Шунингдек, бу – Quick Charge 5 технологияли кам сонли телефонлардан биридир.\nAndroid Authority нашри таҳририяти эса Xiaomi’нинг юбилей суперфлагманини тест қилиб кўрди ва бу борада ишлаб чиқарувчининг алдаганини фош этди. Маълум бўлишича, Xiaomi Mi 10 Ultra модели компания мақтанганидек 120 эмас, балки 80 ваттликкача тезкор зарядланар экан.\nТест кўрсатишича, қадоқда келган қувватлагич токка уланганида 92,3 ватт истеъмол қила бошлайди, лекин кейин унинг қуввати 86,4 Вт.гача тушади. Бунда смартфон оладиган заряд эса «атиги» 80,1 ваттга тенг бўлади.\nШунга қарамасдан, Xiaomi Mi 10 Ultra – бозордаги энг тезкор зарядланувчи смартфонлардан биридир. Унинг аккумулятори нолдан бошлаб тўлиқ қувватланишига бор-йўғи 21 дақиқа етарли бўлган. Уни ўз қадоғида келган адаптер ёрдамида – 80 ваттлик қувватлаганда смартфоннинг энг юқори ҳарорати 43,8 °C.га тенг бўлган. Батарея заряди 70 фоизга етганида ҳарорати пасайган.\nМутахассислар бу флагманни пастроқ қувватли тезкор адаптерлар билан ҳам зарядлаб кўришган. Жумладан, 18 ваттлик қувватлагич ишлатилганида унинг аккумулятори тўлиши учун 68 дақиқа керак бўлган. 50 ваттлик усулда тўлиқ зарядлаш учун эса 29 дақиқа сарфланган, бунда максимал ҳарорат 39,1 °C.га тенг бўлган.\n#Xiaomi #аккумулятор #Android смартфон #Батарея #кучли аккумулятор #кучли аккумуляторли смартфон #смартфон батареяси #янги технологиялар #Quick Charge 5 #Xiaomi Mi 10 Extreme Commemorative Edition #Xiaomi Mi 10 Ultra


ИнтерФУТБОЛ :: Ёшларга имкон беринг мураббий...\nЁшларга имкон беринг мураббий...\nХалқаро майдонда юртимиз шарафини ҳимоя қилувчи икки жамоамизнинг ОЧЛни гуруҳ босқичидаёқ тугатгани ўтган хафтанинг бош мавзусига айланди. Бир тур олдин «темирйўлчилар»нинг ушбу турнирни тарк этишлари муддатидан аввал ойдинлашгач, «Пахтакор»га умид боғлашдан бошқа илож қолмади. Бироқ «шерлар» ҳам масъулиятли вазифани уддалай олмадилар.\nЖиддада ўтказилган «Ал-Аҳли»га қарши ўйиндан сўнг ижтимоий тармоқларда доимгидек танқидий руҳдаги муҳокамалар, фикрлар кўпайди. Ёдингизда бўлса, миллий жамоамизнинг Осиё кубоги-2019даги иштрокидан кейин бош мураббий Эктор Куперни оқлаб, «Ҳаёт давом этади» номли мақолани эътиборингизга ҳавола этгандик. Унда аргентиналик мутахассисга яна бироз вақт кераклиги, келганига кўп бўлмаганига урғу бергандик. Тайёргарлик қисқа муддатда ўтганлиги боис, мураббий ва футболчилардан натижа кутмай, мусобақани хотиржам кузатдим. Шота Арвеладзеда эса Купердан фарқли равишда барча нарса етарли бўлди, грузиялик мутахассиснинг Ўзбекистонга келганига июль ойида роппа-роса икки йил бўлади. У мана шу муддат ичида қандай ишларни олиб борди, нималар қилди, ҳамма кўрди.\nОсиё Чемпионлар Лигасининг жорий мавсуми Арвеладзенинг шу икки йилда қилган меҳнати, жамоасининг қандай потенциалга эга эканлигини кўрсатиб бериши керак эди. Шундай бўлди ҳам. Халқимизда «Ҳар ким эканнин ўрар», деган ажойиб ҳикмат бор. Шота Арвеладзе икки йил бурун эккан кўчатининг ҳосилини энди кўрмоқда. Лекин минг афсуски, бу кўчат биз ўйлагандек муваффақиятли мева бермади. Айб боғбондами ёки униб-етилаётган дарахтда?\nҚачонки, мураббий ўзи уруғ қадаб, ундан ниҳол чиқарсагина, маълум бир натижага эришиши мумкин. Яъни, футбол тили билан айтганда, клублар академиясига катта эътибор қаратиш мақсадга мувофиқ. «Шерлар» ОЧЛда 8 очко тўплаб, гуруҳда қолиб кетишди, аммо эътибор беринг-чи, ғалаба ёки дуранг қайд этилган баҳсларда голларни кимлар урди? Жалолиддин Машарипов, Игорь Сергеев, Марат Бикмаев, Ҳожиакбар Алижонов - бари клуб академиясидан чиққан йигитлар. «Пахтакор»га сўнгги турда захира ўриндиғининг торлиги панд берди, лекин шу куни Жаҳонгир Аҳмадов, Собит Синдоров, Шоҳруҳ Маҳмудҳожиевлар майдонга тушишни интиқ кутишди.\nНима, «Пахтакор» академиясида Остон Ўрунов, Жасур Жалолиддинов каби иқтидорлар кам деб ўйлайсизми? Етарли. Фақат ёшларга қўрқмасдан ишонч билдириш даркор. Тўғри, айни вақтда жамоанинг таркиби кучли ва тажрибали футболчилардан иборат.\nБизда навқирон ўйинчиларга имконият беришдан чўчимайдиган мутахассислар бисёр: Игорь Шквирин, Вадим Абрамов, Рўзиқул Бердиев... Шквирин жумладан, Олег Зотеев, Зоҳир Пиримов, Абдуқаҳҳор Ҳожиакбаров, Диёр Туропов кабиларни кашф қилди. Абрамов эса Икром Алибоевга имконият бериб, унинг иқтидорини юзага чиқарди. Шундан сўнг «Локо»да бирор-бир янги номни учратмадик, биргина Азиз Омоновни ҳисобга олмаганда, албатта. Сарвар Каримов, Қувондиқ Рўзиевга асосий таркибда жой топилмади. Фаррух Иброҳимов, Бобур Тиллабоев, Сергей Прохоровлар ҳам ёшлар жамоасидан нарига ўта олишмади. Бу борада «аждарлар» устози Рўзиқул Бердиевдан ўрнак олса арзийди. Унинг қўл остида тарбия топиб, бугун юқори савияда тўп сураётган футболчилар жуда кўп.\nХўш, энди савол: Шота Юстинович ўзи ишлаётган жамоада кимни кашф қилди? «Пахтакор»ни икки марта ОЧЛ ярим финали сари етаклаган Тачмурод Агамуродов ҳам ўз вақтида тажрибали футболчилар хизматидан фойдаланган. Шунинг баробарида футболимизга умидли ёшларни етиштириб берган. Нестеров ёш бўлишига қарамасдан Бутенкодан рақобатда устун келганди, фаолиятини ҳужумчи сифатида бошлаган Темур Кападзе Агамуродов жамоасида ярим ҳимоячига айланди.\nАрвеладзе ўнг қанотда ажойиб ўйин намойиш этаётган Ҳожиакбар Алижоновнинг ўсишида бош ролни бажарди, деган фикрга қўшилмайман. Унинг ҳозирги ҳолатга келишида Жасур Абдураимовнинг хизмати катта. Айни вақтда ёшлар жамоасида тўп сураётган бир қатор истеъдодли ёшларга имкон берадиган пайт келди.\nЭҳтимол, мураббий ҳал қилувчи баҳсларда таваккалга қўл уришни хоҳламагандир. Энди эса йўқотиладиган нарса йўқ, Суперлига карвони ҳали узоқ, шундай экан, назардан четда қолаётган иқтидор соҳибларига ишонч билдирилса, ҳам клуб, ҳам терма жамоаларимиз учун фойдадан холи бўлмайди. Айни пайт аввалги хатолар айбдорларини қидиришдан фойда йўқ, ундан кўра, яхшиси, келажагимиз пойдеворини ҳозирдан қуришга киришган маъқул.\nАбдулазиз ИСКАНДАРОВ, "ИнтерФУТБОЛ" нашри.


Медведев: 'Собиқ Шўро давлатлари билан алоқаларни жипслаштириш зарур' - BBC O'zbek\nМедведев: 'Собиқ Шўро давлатлари билан алоқаларни жипслаштириш зарур'\nImage caption Дмитрий Медведев собиқ Шўро давлатлари билан алоқаларни жипслаштириш муҳим масалалардан бири эканини урғулаган\nРоссия Федерал мажлисига қаратилган анъанавий йиллик мурожаатида Дмитрий Медведев собиқ Шўро давлатлари билан алоқаларни жипслаштириш муҳим масалалардан бири эканини урғулаган.\nУнинг айтишича, МДҲ ҳудудида Арктикадан то Тинч уммонига қадар ягона иқтисодий ҳудуд яратиш мақсади кўзланиши лозим. "Ташқи сиёсатимизнинг махсус ва устунли йўналиши, албатта, бу МДҲ ташкилотидир. Ва ушбу ташкилот таркибидаги структуралар - Овроосиё иқтисодий ҳамкорлик ташкилоти ҳамда Коллектив хафсизлик шартномаси шулар жумласидан. Биз ташкилот доирасида Арктикадан то Тинч уммонига қадар ягона иқтисодий ҳудуд яратиш йўналишида ҳаракат қилишимиз лозим",- деб айтди Президент Медведев.\nПрезидент, шунингдек, ҳуқуқ-тартибот идораларини жиноий гуруҳларга боғлиқликда айблаган ва келаси йиллар ичида дунёда қуролланиш пойгаси кучайиши борасида ҳам огоҳлантирган.\nМедведевнинг фикрича, агар яқин 10 йил давомида Россия ва НАТО блоки ракеталарга қарши мудофаа тизимига оид масалада ягона келишувга эришмаса, дунё яна янги қурроланиш пойгасига дуч келиши мумкин. Ушбу вазият, Президентга кўра, Москванинг жавобий чораларга қўл уришига ундаши мумкин.\nРоссия ички сиёсати ҳақида гапирар экан, Президент мамлакатда демократияни мустаҳкамлаш йўлида, патиялараро сиёсий рақобатга йўл очилиши лозимлигига ишора этди.\nМедведев, шунингдек, Россия жамиятида соғлом ҳаёт тарзи тарғиб этилишини урғулади.\n"Россия фуқароларининг 80 фоизи жисмоний тарбия ва спорт билан шуғулланмайди. Шу қаторда Россия сигарет чекиш бўйича дунёда энг юқори ўринларнинг бирида", деб айтди Дмитрий Медведев. Айни вақтда Президент ўз чиқишида, асосий эътиборни ижтимоий муаммолар, хусусан, оила ва фарзанд масалаларига қартди. Медведевнинг айтишича, кўпфарзандли оилаларни қўллаб-қувватлаш чоралари давом эттирилади. Унга кўра, Россия яқин 15 йил давомида демография муаммолари оқибатларини бошдан кечиради.\nПрезидентнинг фикрича, демография муаммосини бартараф этиш учун Россия оилалари камида 3 фарзандли бўлиши лозим.


10:29 / 10.02.2018\n3 феврал куни соат 02:30 ларда Қашқадарё вилоятининг Ғузор туманида яшовчи, 1995 йилда туғилган А.У. бошқарувидаги “Ласетти”, русумли автомашинасини “Тошкент-Термиз” М-39 йўлининг 1252-километрида ҳайдаб кетаётиб, шу йўналишда олдинда ҳаракатланиб кетаётган А.С. бошқарувидаги “Мерседес-бенц”, юк автомашинасини қувиб ўтаётган вақтида қарама-қарши томондан ҳаракатланиб келаётган Сурхондарё вилояти Денов тумани Ш.Рашидов кўчасида яшовчи, 1981 йилда туғилган А.У. бошқарувидаги “Нексия” русумли автомашинаси билан тўқнашув содир этган.\nҲодиса оқибатида “Нексия” автомашинаси ҳайдовчиси А.У. бошқарувни эплай олмай А.С. бошқарувидаги “Мерседес-бенц” автомашинасига урилиб тўқнашув содир этган.\nНатижада “Нексия” автомашинаси йўловчиси Денов тумани Ш.Рашидов кўчасида яшаган, 1984 йилда туғилган Ж.М. жароҳат олиб касалхонада вафот этган ва яна 2 нафар йўловчи жароҳат олиб, касалхонага ётқизилган.


Яна иккита «Boeing 787 Dreamliner» самолёти...\n04.01.2019 19:09 0 403\n«Фаол инвестициялар ва ижтимоий ривожланиш йили» Давлат дастури лойиҳасига кўра, аҳоли учун қулайлик яратиш мақсадида транспорт-логистика инфратузилмасини янада ривожлантириш, янги темир йўллар қуриш ва электрлаштириш, кўрсатилаётган хизматлар сифатини ошириш чоралари кўрилади.\nУнга асосан, 2019 йилга мўлжалланган Инвестиция дастури доирасида амалга ошириладиган лойиҳаларнинг тармоқ жадваллари тузилади.\nянги 2 та «Boeing 787 Dreamliner» самолётини харид қилиш, «Тошкент-Шарқий» замонавий аэропортини қуриш;\n«Андижон-Савай-Хонобод» темир йўл участкаси модернизация қилиш, Тошкент метрополитенининг Юнусобод, Сирғали ва Тошкент шаҳрининг айланма ер усти қисмининг биринчи босқичини қуриш назарда тутилади.\nЭслатиб ўтамиз, «Ўзбекистон ҳаво йўллари» бугунга қадар учта «Dreamliner» самолётини сотиб олган.\nдавлат дастури Boeing 787 Dreamliner Фаол инвестициялар ва ижтимоий ривожланиш йили\nЖамият 13/04, 23:27


09:59 / 02.09.2017\nУкраинада «Мустаҳкам чидамлилик» ҳарбий машқлари бўлиб ўтади, у вақт бўйича «Запад-2017» Россия-Беларусь машқлари билан бир вақтда ўтказилади. Бу ҳақдаги хабар Украина мудофаа вазирлиги сайтида эълон қилинган.\n«Машқларнинг мақсади - ҳарбий бошқарув органларининг қайта гуруҳлаш чоғида қўшинларни бошқариш имкониятларини кучайтириш, мудофаа, барқарорлаштирувчи ва жанговар ҳаракатларни олиб боришдир», - деди Украина Қуролли Кучлари Бош штаби бошлиғи Виктор Муженко.\nУкраина Қуролли Кучлари Бош штаби бошлиғи Виктор Муженко\nХабар қилинишича, «Мустаҳкам чидамлилик» қўшинлар ва тезкор захираларни жалб этиш орқали ўтказиладиган қатор машқларнинг бир қисмига айланади.\nАввалроқ Ғарбда «Запад-2017» туфайли хавотир учун асослар бор экани хабар берилганди.\nУкраина машқ Запад-2017\nRavon Украинада оммалашмоқда


March 2018 – LOKOMOTIV\nҚизиқ факт: “Локомотив” АГМКни роппа-роса бир йил аввал 5:0 ҳисобида мағлуб этганди\nБугун Суперлиганинг 4-тури доирасида “Локомотив” меҳмонда АГМК майдонига сафар уюштиради. Диққатга сазовор жиҳати шундаки, бундан роппа-роса бир йил аввал 2017 йилнинг 31 март куни Олий Лига-2017нинг 4-тури доирасида ушбу икки\nСардор Рашидов: “Локомотив”га ҳозир ғалаба жуда муҳим\nБугун Ўзбекистон Суперлигасида 4-тур учрашувлари давом эттирилади. Куннинг энг қизиқарли ўйинларидан бири Олмалиқдаги “ОКМК” стадионида кечади. Унда мамлакатимизнинг амалдаги чемпиони – “Локомотив” АГМК жамоаси меҳмони бўлади. Мазкур ўйин олдидан “темирйўлчилар”\nЁшлар Лигаси: “Локомотив” АГМКга мағлуб бўлди\nБугун Ёшлар Лигасида 4-тур учрашувлари бўлиб ўтди. “Локомотив” жамоаси ёшлари бу сафар Олмалиқда АГМК меҳмони бўлишди. Курашларга бой тарзда кечган беллашувда омад мезбонларга кулиб боқди – 3:1. АГМК –\n“Локомотив” 2012 йилдан буён АГМКга мағлуб бўлмаяпти\nЎзбекистоннинг 2 карра чемпиони – “Локомотив” Суперлига 4-турида Олмалиқда АГМК жамоаси меҳмони бўлади. Мазкур икки жамоанинг навбатдаги тўқнашувини Акобирхўжа Шукруллаев бошчилигидаги ҳакамлар гуруҳи бошқариб боради. Ўйин соат 18: 00да старт\n“Локомотив” мухлислари Олмалиқдаги учрашувга боришади\nСуперлиганинг 4-тури доирасида Тошкентнинг “Локомотив” клуби АГМК меҳмони бўлади. “Темирйўлчилар” жамоасининг Олмалиқдаги учрашувни бевосита стадиондан кузатишни ният қилган ишқибозлари учун клуб алоҳида автобус ажратади. Автобус 31 март куни ТТЗ даҳасида\n“Локомотив” асосий таркиби ёшлар жамоаси билан баҳс юритди\nАГМК билан ўйинга ҳозирликни давом эттираётган “Локомотив” жамоаси бугун ёшлар таркибига қарши назорат учрашуви ўтказди. Мураббийлар штаби ёшлар таркибидаги ўйинчиларнинг маҳоратини ошириш, уларга тажрибали футболчилардан майдоннинг ўзида сабоқ олиш имконини\nНивалдо: “Локомотив” АГМК билан баҳсда фақат ғалабани кўзламоқда\nТошкентнинг “Локомотив” клуби навбатдаги учрашувини Суперлига 4-тур ўйинлари доирасида Олмалиқда АГМКга қарши ўтказади. Ҳозирда “темирйўлчилар” жамоаси мазкур учрашувга тайёргарлик жараёнини давом эттирмоқда. “Локомотив”нинг янги аъзоларидан бири Нивалдо Родригес Феррейра клуб\n“Локомотив” АГМК билан ўйинга тайёргарлик олиб бормоқда\nДаставвал номаълум муддатга қолдирилган Суперлига 4-турининг АГМК – “Локомотив” қарама-қаршилиги 31 март куни ўтказиладиган бўлди. Шу боисдан “Локомотив” жамоаси вакиллари айни дамда мазкур ўйинга тайёргарликни давом эттирмоқда. Қолаверса, 3 апрел\n“Локомотив” футболчилари меҳрибонлик уйи тарбияланувчиларини Наврўз байрами билан табриклашди\nАйни кунларда бутун Республикамизда байрам шукуҳи ҳукмрон. Шу муносабат билан бугун “Локомотив” жамоаси футболчилари пойтахтимиздаги 23-сонли меҳрибонлик уйига ташриф буюришди. Бундай ҳайрия тадбирларини анъанага айлантирган “Локомотив” вакиллари бу сафарги ташриф\n“Локомотив” сафида энг кўп ўйин ўтказган футболчиларни биласизми?\nТошкентнинг “Локомотив” жамоаси 2002 йилда ташкил этилгани барчага аён. Шу вақт мобайнида “темирйўлчилар” жамоаси шарафини кўплаб маҳоратли футболчилар ҳимоя қилишга улгуришди. Айни пайтда ҳам бир қатор тажрибали ва ўз ўрнида\nO'tgan mavsum "Metallurg"ga qarshi bahsda asosiy tarkibimiz shunday ko'rinish olgandi?🧐 ❓ o'rnida qaysi futbolchil… https://t.co/sB0VVjbOmO\n2021-yilning 1-oktyabr kuni 🔙 🚂 "Lokomotiv" Bekobodda "Metallurg"ga qarshi - hisob 1:1. 🟥 "Lokomotiv" qizil karto… https://t.co/omVPHCUBnv\n"Metallurg" - "Lokomotiv" uchrashuvi boshlanish vaqtida o'zgarish! Bahs oldindan rejalashtirilganidek 20:00da emas… https://t.co/W4mYWiUQmK


Avalon AVL-WM 1610 автомат кир ювиш машинаси – Univer SHOP\nГлавнаяБытовая техникаСтиральные машиныAvalon AVL-WM 1610 автомат кир ювиш машинаси\nAvalon AVL-WM 1610 автомат кир ювиш машинаси\nКирларни максимал юкланиши 8 кг\nСиқиш вақтида айланиш тезлиги до 1200 об/мин\nЎлчамлари 60х59.5х85 см\nҚувват сарфи 0,84 кВт/час\nВазни 68 кг\nAvalon AVL-WM 1610 автоматик кир ювиш машинаси инновацион DD INVERTER двигатели билан жиҳозланган. Шу туфайли двигателнинг ички қисмларининг синиши ёки едирилиш эҳтимоли камаяди, шу билан у сизга узоқ вақт хизмат қилади. Кирларни сиқиш пайтида барабаннинг айланиш тезлиги 1200 айланиш тезлигига тенг. Бунга қўшимча равишда, маълум бир мато тури учун сиз тақдим этилган 12 турдаги автоматик дастурлардан энг оптимал режимни танлашингиз мумкин. Ушбу моделнинг барабаннинг максимал ҳажми 8 кг бўлиб, бу сизга кўп сонли кийимларни фақат битта даврда ювиш имконини беради, шу билан вақт ва қувват тежалади. “Тез ювиш” функцияси орқали кирларингизни 15 дақиқа давомида тозалайди.\nБир соат давомида ушбу модел 0, 84 кВ электр энергиясини истеъмол қилади, ва бир давр учун сув сарфи 45 литрни ташкил қилади. Ушбу кўрсаткич A +++ энергия синфига мос келади. Қурилма нисбатан паст шовқин даражаси билан ишлайди, ювиш пайтида 60 дБ белгисидан ошмайди.\nЗамонавий дизайн ушбу моделни ҳар қандай интерерга мукаммал даражада мослаштиришга имкон беради. Тугмаларни бошқариш панелидан фойдаланиб, энг мақбул дастурни танлашингиз мумкин. Ёрқин LCD дисплей танланган дастур ва давр охиригача қолган вақтни кўрсатади.\nBe the first to review “Avalon AVL-WM 1610 автомат кир ювиш машинаси” Отменить ответ\nСтиральная машина Shivaki 70К124-I\nПОЛУАВТОМАТИЧЕСКАЯ СТИРАЛЬНАЯ МАШИНА SHIVAKI TM65


"Амалий ишлар билан танилган номзодни танлаймиз!" | "Адолат" СДП\nНомзодларнинг сайловларда ғолибликни қўлга киритиши албатта сайловчиларнинг ишончини қай даражада қозонишига боғлиқдир. Шу муносабат билан партия фаоллари томонидан номзодларнинг сайловчилари билан учрашувларининг самарадорлигини кучайтиришга чуқур эътибор қаратилмоқда.\nХоразм вилоят ҳокимлигининг Молия бош бошқармасида Олий Мажлис Қонунчилик палатаси депутатлигига 117 – Урганч сайлов округидан номзоди кўрсатилган Муҳаммад Искандаровнинг сайловчилари билан учрашуви ҳам мазмун ва моҳияти жиҳатдан юқори савияда ташкил этилди.\nТадбирга Урганч шаҳридаги “Гулшан” ва “Гулзор” маҳалла аҳолиси, партия фаоллари, депутатлари ҳамда оммавий ахборот воситалари вакиллари иштирок этишди.\nЙиғилиш аввалида номзоднинг ҳаёти ва фаолияти тўғрисидаги маълумот ўқиб эшиттирилди. Сўнгра номзоднинг сайловолди дастури иштирокчилар эътиборига ҳавола қилинди.\nТаъкидланишича, номзод ўз сайловолди дастурида меҳнатга хақ тўлаш билан фуқароларнинг яшаш минимуми харажатлари ўртасидаги тафовутларни кескин қисқартириш “базавий ҳисоблаш бирлиги”, пенсия ва энг зарур “яшаш минимуми” ҳамда “истеъмол савати”нинг ўзаро мутаносиблигига эришиш ва минимал иш ҳақини бозордаги нарх-навога мутаносиб равишда ошириш мақсадга мувофиқдир.\nСолиққа тортишнинг прогрессив ставкаларини ўрнатиш, ижтимоий ҳимояга муҳтож фуқароларни тўлиқ ёки қисман солиқдан озод қилиш энг устувор вазифаларимдан бири, - дейди М.Искандаров.\nРажаб ота Бекчанов, “Гулзор” МФЙ нуронийси:\n-Номзод - Муҳаммад Искандаровни, масъулиятли, интилувчан, халқ дарди билан ёниб яшайдиган раҳбар сифатида кўп йиллардан буён танийман. У жорий йилда маҳалламиздан ўтувчи А.Баходирхон ва А.Қодирий кўчаларининг кесишган жойидан 6-сон МТМ ҳамда 12-сон умумтаълим мактабига ўтувчи йўлга 51 млн сўмни молиялаштириб светафор ўрнатиб берди. Натижада маҳалладошларимизни кўпдан қийнаб келаётган муаммодан халос этди. Номзоднинг бу каби кўплаб хайрли ишларини мисол қилиб келтириш мумкин. М.Искандаровни депутатликка муносиб номзод деб биламиз.\nВоҳамизда номзодларнинг учрашувлари давом этмоқда.


Sony янги Bravia XR A75K телевизорини тақдим этди – Kommers.uz\nТехнология\t10:30 | 4.2.22\nSony янги Bravia XR A75K телевизорини тақдим этди\nТелевизор савдоси қачон бошланиши ва нархи ҳозирча айтилмаган.\nSony компанияси янги Bravia XR A75K телевизорини тақдим этди. Бу ҳақда «Коммерсантъ» хабар берди.\nМаълум қилинишича, Sony компанияси CES-2022 кўргазмасида тақдим этилган Sony А90К ва Sony А80К моделларининг бюджетли версияси бўлган янги Bravia XR A75K телевизорини эълон қилган. Савдони бошлаш вақти ва янги телевизорнинг нархи ҳозирча айтилмаган.\nҚайд этилишича, 55 ва 65 дюймли версияларда тақдим этилган телевизор ўйин приставкалари учун оптималлаштирилган. Шунингдек, 120 гигагерц янгиланиш тезлигига эга 4К тасвирларни ҳамда ўзгарувчан янгиланиш тезлигини (VRR) қўллаб-қувватлайди.\nМоделда Sony Cognitive Processor XR когнитив процессор сақланиб қолган. У инсон мияси каби ишлайди ва инсон идрокининг ўзига хос хусусиятларини ҳисобга олган ҳолда тасвир ва товушни оптималлаштиради.\nЯнгилик HDMI 2.1 портлари билан жиҳозланган, Android TV операцион тизимида ишлайди, Chromecast ва Google Assistant овозли ёрдамчисини қўллаб-қувватлайди. Bravia XR A75K ва эски моделлар ўртасидаги асосий фарқ соддалаштирилган динамик тизими ва кенгроқ экран рамкаларидан иборат.\nАввалроқ LG уй бўйлаб ҳаракатланувчи телевизорни намойиш қилгани ҳақида хабар берилганди.


Орегонда либоссиз ўғри ўпич олишни истаган қурбони томонидан ўққа тутилди\n11:28 / 23.10.2015\nАмериканинг Портленд (Орегон штати) шаҳрида ноодатий ўғирлик содир бўлди. Пичоқ билан қуролланган ўғри уйга яширинча кирган ва ухлаб ётган хонадон эгалари олдигача бориб, уларнинг буюмларини ўмарган. Секингина қочиб қолиш ўрнига либосларини ечиб, оилавий жуфтлик ухлаётган ётоқ ўрнига чўзилган.\nAssociated Press агентлиги хабарига кўра, ўғри бу билан ҳам тинчланмасдан, ўз қурбонларидан ўпич олишга қарор қилади. Ўз ҳиссиётларини ифода этишнинг ёрқин палласига келганида уй эгаси уйғониб қолади ва ўғрини итариб юбориб, тўппончасидан жиноятчига қарата уч маротаба ўқ узади. Ўғрининг бахтига ўқлар бошқа томонга учади. Ғаройиб жиноятчи либосини кийишга зўрға улгуради ва қочиб қолади.\nГумондор шахс озодликда узоқ юра олмади. 32 ёшли Ричард Дефейдис полиция томонидан бўш турган қўшни уйдан тутиб олиниб, гиёҳванд модда истеъмол қилмагани аниқланиши учун шифохонага жўнатилади. Шундан сўнг унга нисбатан бузиб кириш билан ўғирлик қилиш, жинсий тажовузкорлик ва қуролдан ноқонуний фойдаланиш айблари илгари сурилди.


Тушдаги китобда Ҳожатхонанинг талқини - Tushlar-tabiri.uz\nТушдаги китобда Ҳожатхонанинг талқини\nНима учун туалетни кўрмоқдасиз?\nЭҳтимол, энг яхши ва энг оптимистик тушларни ўз ичига олади, унда биз ҳожатхонани турли кўринишларида кўрмоқдамиз. Ушбу хона ҳақидаги барча талқинлар фақат яхши ва ижобий нарсаларни ваъда қилади. Эртаси куни эрталаб туалет ҳақида қанчалик ширали тафсилотларни эсласак, келажакда нимани кутишимиз кераклигини, нимага умид боғлашимизни шунчалик кўп билиб оламиз.\nТушдаги китобга кўра ҳожатхонани талқин қилиш\nЗамонавий тушлар китобининг талқини ҳожатхонанинг тушида бўлишига боғлиқ. Агар ҳожатхона етарлича тоза ва озода бўлса, у ҳолда унинг ҳаёти аниқ зарба ва ўзгаришсиз ўлчанади. Бирор киши атрофдаги нажасни кузатса, аслида у кўтарилади ва шарафланади. Тафсир янада яхшироқ бўлади, агар у бу лойга кирса, демак, унинг ҳаётида тез орада пул мукофотлари, фойда ва фаровонлик кутилмоқда.\nТушингизда сизнинг ҳожатхонангизга ташриф буюрмаслик янги танишлар, қўшимча ва севимли машғулотлар пайдо бўлишини ваъда қилади.\nЎз ҳожатхонангизни тушида тозалаш, фойда олиш пайтида бировни инсофсиз тутишни англатади.\nБирор киши тушида янги ҳожатхонани қурса ёки эскисини таъмирласа фаровонликка тўла ҳаётни башорат қилади.\nЗамонавий тушлар китоби одамнинг ҳожатхонада ўтирганида газета ўқиётган тушини жуда қизиқарли шарҳлайди. Бундай туш қариндошлар билан муносабатларда уйғунлик, молиявий мустақиллик ва ҳаётнинг ўлчанган йўналиши ҳақида гапиради. Бундай расмларни тушида кўрган кишининг уйида тинчлик ва осойишталик ҳукм сурмоқда.\nҲожатхонани кўрдингизми, демак, тақдирнинг ўзгаришига тайёр бўлишингиз керак. Туш фақатгина шубҳа ва ташвишлардан халос бўлиш билан сиз бахтли келажакка умид боғлашингиз мумкинлигига ишора қилади. Бу ҳақда Универсал Туш китоби бизга хабар беради.\nУмумжаҳон таржимон одам ўзини ҳашаматли хонада, лекин аслида ҳожатхонада ўтирган деб ўйлайдиган тушни батафсил тавсифлайди. Демак, аслида у бунга лойиқ бўлмаган ишларга катта аҳамият беради. Бу ерда муносиб натижа бермайдиган лойиҳалар ва ғояларга вақт сарфламаслик тавсия этилади.\nУйқу эҳтиёжларини тўғирлаш истаги ҳаётда бўронли романтик муносабатлар, тез-тез учрашиб турадиган учрашувлар ва ҳақиқий севгининг пайдо бўлишини англатади.\nXXI асрнинг туш талқини ҳожатхона ҳақидаги тушнинг замонавийроқ талқинларини беради. Уни ювиш инсон ҳаётда оладиган фойдани уни инсофсиз равишда олишини англатади. Ўзингизнинг орзуингизга бўлган эҳтиёжни тўғирлаш пайтида безовталикни бошдан кечириш учун — професционал фаолиятнинг ўсишини кутишингиз керак.\nСимон Кананитнинг тушлар китоби одамнинг тоза туалетга ташриф буюрган тушини ҳақиқий ҳаётда унинг атрофидаги одамлар унга жуда яхши муносабатда бўлишининг кўрсаткичи сифатида изоҳлайди. Бундай муносабатларнинг шаффофлиги професционал ҳаётда ҳам, яқин дўстлар ва қариндошлар даврасида ҳам кузатилади.\nЖамоат ҳожатхонаси, тушлар китобига кўра, севги соҳасида катта мувафақият олишни орзу қилиши мумкин, бу ҳатто турмуш қуришга ёки ҳеч бўлмаганда узоқ ва меҳрли муносабатларга олиб келиши мумкин.\nТуш китоби, ҳожат бўлганда туалетга шошилиш, ухлаб ётган кишига севган инсони билан учрашувни башорат қилади. Тешикка тушиб қолиш — бу ғалаба ёки иш ҳақининг катта ўсиши. Туалетни тушида кўрганида, лекин у киши у ерга бормаса, бу соҳаларига таъсир қилиши мумкин бўлган яқинлашиб келаётган муаммоларни кўрсатади. Бундай пайтда, ҳеч нарса оёғингиз остидан чиқиб сизни йиқитмаслиги учун руҳий тайёргарлик кўриш муҳимдир.\nЭротик тушлар китоби эркаклар билан жинсий яқинликни ҳожатхонада бўлаётганини кўрса, бундай туш аёлларга янги самимий тажрибалар ва хилма-хилликни ваъда қилади.\nТушлар китоби томонидан бундай лаҳза талқини ҳамкасблар ва оила бағрида турли жанжал ва низоларни ваъда қилади. Туалетдан фойдаланиш, тушлар китобига кўра, янги севги билан танишишдир.\nЗигмунд Фрейднинг таъкидлашича, туш қанчалик стандарт бўлмаган бўлса, унинг талқинларида шунча маъно яширинган. Ва ҳожатхонанинг ички қисми билан тушида дуч келганимизда, биз бойитишга, мартаба ва шахсий ҳаётдаги муваффақиятга ҳақиқий ҳаётда ишонишимиз мумкин деб ким ўйларди. Ва бу ҳақиқатан ҳам содир бўлади.\nКўп одамлар ўзларининг мисолларидан, агар ҳожатхонани кўрсалар, ишда пул мукофотларини, қарзни қайтаришни, кутилмаган меросни кутишни ёки ҳатто ундан ҳам яхшироқ — лотереяда ютиб чиқишни кутишлари кераклигига амин бўлишди. Агар тушнинг талқинидан қўрққан ёки хафа бўлган бўлсангиз, тушкунликка тушманг, чунки тушнинг ишониш ёки уни унутиш кераклигини айтадиган ой тақвими билан кунни текшириш орқали тушнинг башорат қилиш эҳтимоли қанчалик юқори эканлигини тушунишингиз мумкин ва ташвишланманг.


Каспаров: Европа ҳам Магнитский қонунини қабул қилиши керак\nБирлашган фуқаролик фронти етакчиси Гарри Каспаров Россия Президенти Владимир Путиннинг ашаддий танқидчисидир.\nЎтган ҳафта шахмат бўйича жаҳон чемпиони, россиялик гроссмейстер ва мухолифат фаоли Гарри Каспаров, Россиядаги таъқиблар боис яқин келажакда муҳожиратда қолиш ниятида эканини эълон қилди. Лекин, Озодликка берган интервьюисда, Гарри Каспаров мамлкат ташқарисида бўлгани билан, Россия сиёсий майдонидан ташқарида бўлиш нияти йўқлигини айтади.\nНью Йоркда туриб, телефон орқали Озодлик билан суҳбатлашган Гарри Каспаров Россия сиёсатидан четда туриш нияти йўқлигини айтмоқда.\n50 ёшли шахмат гроссмейстери ва мухолифат намояндаси Россия Президенти Владимир Путин режимини “Гитлерча моҳиятга” эга деб таърифлар экан, сўзларни танлаб ўтирмайди.\n- Бугун судлар орқа-олдига қарамай ҳукмларни чиқармоқда. Полиция бошлиқлари одамларни уриш, таъқиб қилиш ва ҳибсга олишни буюрмоқда. Губернаторлар минтақаларда ўзига хон, ўзига бек бўлиб қолган,- дея таърифлайди Россиядаги бугунги вазиятни мухолифатчи.\nЎтган ҳафта, сиёсий мотивлар асосида таъқиблар кучаяётгани боис “ҳозирча” Россияга “қайтишдан тийилиб туриши”ни эълон қилганидан кейин берган илк интервьюсида Каспаров ўз фаолиятини Европа мамлакатларини инсон ҳуқуқларини топтаётган Россия мулозимларига нисбатан санкциялар жорий қилишга кўндиришга сарфалашини айтади. Озодлик рус хизмати билан суҳбатда Каспаров Қўшма Штатлар ўтган йили қабул қилган Магнитский акти каби чораларни ғарбнинг бошқа мамлакатлари ҳам қабул қилиши лозим, деган фикрни билдирди.\nАҚШ қонуни 2009 йилда Россия мулозимларини солиқларни яширганликда айблаши ортидан ҳибсга олиниб, қамоқда вафот этган адвокат Сергей Магнитский номига қўйилган.\nКаспаров бу каби санкциялар Россия сиёсий элитасини ўйлантира олишига ишонишини айтади.\n- Бу каби ҳаракатлар -- инсон ҳуқуқлари бузилиши учун жавобгарлик бўлиши яққол кўринса, яъни мулозимларнинг Европага сафар қила олиши ёки Россияда ўғирланган пулларни ғарбда сарфлай олишига тўсиқ қўйилиши муқаррар бўладиган бўлса, Путин ҳукмрон элита ва Россия бюрократиясининг ҳиомячиси сифатида мутлақ заиф бўлиб қолади,- дейди Каспаров.\nБундай чоралар самарали эканини Кремлнинг уларга бор кучи билан қаршилик кўрсатишидан кўриш мумкин, дея давом этади мухолифатчи.\n- Путин бундай таҳдид тилини яхши тушунади. Шунинг учун ҳозир Россия дипломатияси ва Россия манфаатларини ҳимоя қилувчи гуруҳларнинг бутун кучи Магнитский қонунига қарши сафарбар қилинган.\nКаспаров “The New Times” журналига жорий ҳафтада берган интервьюсида, Россияни тарк этишидан аввал Тергов қўмитаси унинг онасига икки марта қўнғироқ қилиб, мухолифатчининг қаердалиги билан қизиққанини гаприб берди.\nГарри Каспаров ўзи ва мухолифатнинг Мувоффиқлаштирувчи қўмитаси аъзолари Магнисткий қонунини қўллаб-қувватлаётгани учун яқин орада таъқибларга учрай бошлашига шубҳа қилмаслигини айтади. Мухолифат фаоллари АҚШ расмийларини Магнитский актига биноан Америкага кириши тақиқланган Россия расмийлари рўйхатига Тергов қўмитаси бошлиғи Александр Бастриккинни ҳам киритишга чақириб келади.\nКаспаров Европа мамлакатларини Москва ҳукуматига нисбатан санкциялар жорий қилишга кўндириш осон кечмаслигини англашини қўшимча қилади. Чунки, дейди у, Кремл АҚШ қабул қилган қонунга қарши кўраётган чоралари, Вашингтон ва Европа расмийларига қаратилган баёнотлари билан Москва Магнитский қонунига ўхшаш чораларни қўллаш масаласини муҳокама қилаётган Европа мамлакатларини “қўрқитишга” уринмоқда.\nМагнисткий қонунига жавобан Россия АҚШ фуқароларининг россиялик етимларни боқиб олишини тақиқлаш тўғрисидаги қонунни қабул қилди.\nШунга қарамасдан гроссмейстер ўйин ҳали тугагамагани ва охиргача курашишини айтади суҳбат сўнгида.\n- Келаси бир йил давомида Европанинг битта ёки бир нечта мамлакати Магнитский қонунини қабул қилиш масаласига жиддий ёндашади, дейишга асослар бор, деб ҳисоблайман,- дейди мухолифатчи Гарри Каспаров.


Гулнора Каримованинг колониядаги аҳволи ҳақида маълум қилинди - EFFECT.UZ\nЎзбекистон парламентининг Инсон ҳуқуқлари бўйича Омбудсмани Феруза Эшматова Ўзбекистоннинг биринчи президенти Ислом Каримовнинг тўнғич қизи Гулнора Каримова билан учрашганини маълум қилди.\n“Мен шахсан аёллар колониясига бир неча бор бордим, шу жумладан кузатув давомида суҳбатлашдим”, – деди у.\nФеруза Эшматованинг айтишича, Каримова сақланаётган колонияда такрорий мониторинг ўтказилишини таъкидлади.\n“Биз ушбу калонияда яна мониторинг ўтказамиз, чунки у ерда бўлганмиз. Мен у билан учрашдим ва унинг аҳволи яхши”, – дейди Эшматова.\nЭслатиб ўтамиз, аввалроқ “Pandora ҳисоботи”да Гулнора Каримованинг кирдикорлари ошкор қилинган эди.\nTeglar:Gulnora Karimova, Ўзбекистон, Феруза Эшматова\nЎзбекистонда янги ассоциация очилди, унга ким раҳбарлик қилади?


islomobod Июнь 21, 2017 0 Изоҳ\n“Оятларимизга куфр келтирганларни, албатта, дўзахга киритамиз. Қачонки, терилари етиб пишганда, азобни тортишлари учун бошқа тери алмаштирамиз. Албатта, Аллоҳ азиз ва ҳаким Зотдир”. Нисо сураси 56-оят. (Тафсири Ҳилолдан)\nАнас розияллоҳу анҳадан ривоят қилинади: “Набий саллоллоҳу алайҳи васаллам: Ким “Қул ҳуваллоҳу аҳад”ни ўн марта ўқиса, Аллоҳ унга жаннатдан бир уй қуради”, дедилар. Имом Аҳмад ҳасан санад билан ривоят қилган.\nМанбалар асосида Х.Сатторов тайёрлади\nНавбатдаги сайёр йиғилиш Пастдарғом туманида бўлиб ўтди


«Локомотив» янги футболчиларни таништирди\nFeb. 10, 2018, 6:54 p.m. 6105\nТошкентнинг «Локомотив» клуби янги мавсум старти олдидан, ўз сафига қўшиб олган футболчилари тақдимот маросимини ўтказди.\n«Локомотив» стадиони матбуот анжуманлар залида ташкил этилган тадбирда 6 нафар футболчи таништирилди. Даставвал клуб бош директори ўринбосари Тўлабек Акрамов сўзга чиқиб, клуб олдига янги мавсумда улкан мақсадлар қўйилаётганини таъкидлади:\n«Локомотив» 2018 йилги мавсумни амалдаги чемпион ва кубок соҳиби сифатида бошлайди. Бу эса зиммамизга катта масъулият юклаши табиий. Зеро биздан ўз унвонларимизни сақлаб қолиш ҳамда халқаро майдонда юртимиз шарафини муносиб ҳимоя қилиш талаб этилади. Шуни инобатга олган ҳолда жамоамиз янги мавсумга имкон қадар пухта ҳозирлик олиб борди. Таркибга яхши савиядаги футболчилар таклиф этилди. Энди улардан мухлисларимиз истаётган ўйинни намойиш этиш талаб этилади», - деди Тўлабек Акрамов.\nСўнгра бош мураббий Андрей Микляев ҳам ўз фикрлари билан ўртоқлашди:\n«Жамоамиз янги мавсумга яхши тайёргарлик олиб борди. 2та хориж йиғини ташкил этилди. Яхши савиядаги жамоалар билан назорат ўйинлари ўйнадик. Қолаверса, таркибимизни сезиларли даражада кучайтира олдик. Ҳозир бизнинг ҳар бир чизиғимизда рақобат бор. Бу эса кишини хурсанд қилмай қолмайди, албатта», - деди бош мураббий.\nТаништирув маросимининг учинчи қисмида ОАВ вакиллари бевосита футболчиларнинг ўзларига саволлар билан мурожаат қилиш имконига эга бўлишди. Жамоамизнинг янги аъзолари қуйидагича фикр билдириб ўтишди:\nНивалдо: «Локомотив» - ўз нуфузига эга жамоа. Бундай клуб сафида ўйнаш ҳар қандай футболчи учун фахр. Мен ҳам имкон қадар ўзимдан кутилган ўйинни намойиш этишга уринаман. Илгари таянч ярим ҳимоячиси сифатида ўйнаганман. Кейинроқ ҳужумкор футболчи сифатида синаб кўришди. Ўзимга ҳам олдинги чизиқда ўйнаш ёқади. Ўз голларим ва чиройли ўйиним билан жамоа мухлисларини хурсанд этишга уринаман».\nЧо Сук Жаэ: «Локомотив» нафақат Ўзбекистонда, балки бутун Осийода ўз ўрнига эга жамоа саналади. Бундай номдор клуб сафига қўшилганимдан фахр туйғусини туйдим. Насиб этса, «Локомотив» сафида мазмунли ўйин намойиш этмоқчиман».\nСардор Рашидов: «Локомотив»дек клубга ўтганимдан мамнунман. Ушбу клуб сафида ютуқларга эришмоқчиман. Умид қиламанки, «Локомотив»да ўз ўйинимни кўрсата оламан».\nШерзод Каримов: «Пахтакор» билан шартномам якунланди. Бу орада «Локомотив»дан қизиқарли таклиф тушди ва бажонудил унга розилик билдирдим. «Локомотив» билан кўплаб совринлар ютишни истаяпман».\nИгорь Йелич: «Локомотив» - Ўзбекистоннинг энг кучли клуби. Ушбу жамоада ўйнаш шараф. Қолаверса, жамоа Осиё Чемпионлар Лигасида иштирок этади. Бу клубда эканимдан хурсандман».\nҲусниддин Ғофуров: «Бир неча йил Сербияда фаолият олиб бордим. Энди ўз кучимни Ўзбекистон чемпионатида синаб кўриш имконияти пайдо бўлди. Бундан жуда мамнунман. «Локомотив» сафида Суперлигада ҳам, Чемпионлар Лигасида ҳам чиройли ўйин кўрсатишга ҳаракат қиламан».\n11 Декабрь 4907\n11 Декабрь 5575


Жаҳон чемпионатида боксчиларимизнинг ғалабаси шарафига 3 марта Ўзбекистон мадҳияси янгради\n25 сентябрь куни кечки пайти Россия пойтахти Москва шаҳрида бокс бўйича ҳарбийлар ўртасидаги 58-жаҳон чемпионати ўз поёнига етди.\nҚувончлиси, етти кун давом этган муросасиз жангларда ўзбекистонлик боксчилар матонат кўрсатишиб, ҳарбийлар ўртасидаги жаҳон чемпионатида 7 та медални қўлга киритди: 3 тадан олтин ва бронза, 1та кумуш.\n18-25 сентябрь кунлари ўтказилган жаҳон чемпионатида терма жамоамиз аъзоларидан 75 кг. вазнда Мавлуда Мавлонова беларуслик рақибаси Виктория Кебиковани катта устунлик эвазига енгиб, биринчи ўринни эгаллаган бўлса, 60 кг.да Шунқор Абдурасулов финалда россиялик Константин Опольскийни мағлуб этиб, шоҳсупанинг энг юқори поғонасига кўтарилди. Худди шунингдек, +91 кг вазнли боксчимиз Лазизбек Муллажонов финалда яна бир россиялик Светослав Тетеринга қарши жанг ўтказиб, олтин медалга мушарраф бўлди.\nВакилларимиздан 64 кг.да Мужибилло Турсунов(64) кумуш медали, Азиза Ёқубова(51), Райҳона Қодирова(60) ва Навбаҳор Ҳамидова(69) бронза медалларига сазовор бўлишди.\nЧемпионат мобайнида Москва шаҳрида таълим олаётган, меҳнат қилаётган минглаб ҳамюртларимиз боксчиларимизни доимий тарзда қўллаб-қувватлаб туришди. Айниқса, кечаги финал баҳслари жараёнида ватандошларимизнинг олқишлаб туриши спортчиларимизга ўзгача руҳият бағишлади. Бу эса, ўз навбатида, 4 та финал жангининг 3 таси ўзбекистонликлар фойдасига ҳал этилишига олиб келди.\nЖаҳон чемпионатида дунёнинг 36 мамлакатидан 231 нафар боксчи иштирок этди. Умумжамоа натижаларига кўра, россияликлар 7 та олтин, 4 тадан кумуш ва бронза эвазига 1-ўринни эгаллади. Ўзбекистон ва Қозоғистон терма жамоалари бир хил совринларга эга чиқишиб, (3 та олтин, 1та кумуш ва 3 та бронза), 2- ва 3-ўринлардан жой олди. Кейинги поғоналарга эса 1 тадан олтин медални қўлга киритган Бразилия ва Беларусь давлатлари кўтарилишди.\nЧемпионат жараёнида умумий ҳисобда 216 та жанг ўтказилди.


“Пахтакор”нинг энг қиммат футболчилари ТОП-7 » Скачать музыку бесплатно новинки музыки 2016-2017\n“Пахтакор”нинг энг қиммат футболчилари ТОП-7\nКомментариев: 0 Просмотров: 187 Дата: 14-05-2016, 00:24 Тошкентнинг “Пахтакор” жамоаси сафидаги энг қимматбаҳо футболчи ким эканини биласизми? Биз transfermarkt.de сайтидаги нархлар асосида “шерлар”нинг қимматбаҳо футболчилари рейтингини тузиб чиқдик.7. Жавоҳир Соҳибов – 300 минг евро 21 ёшли ярим ҳимоячи сайт томонидан 300 минг еврога баҳоланган. Жавоҳир нафақат “Пахтакор”, балки миллий терма жамоада ҳам ўзининг ажойиб ўйинларини намойиш этиб келмоқда. Яқин орада унинг нархи янада ошса ажаб эмас.6. Камолиддин Тожиев – 350 минг евро “Пахтакор” таркибидаги энг тажрибали, фахрий футболчи ҳисобланадиган Тожиев учун 350 минг евролик нарх қўйилган. “Шерлар” сардорининг 33 ёшда эканини инобатга олсак, бу ёмон нарх эмас.5. Давронбек Хошимов – 350 минг евро Одатда ҳимоячилар учун унчалик баланд нарх қўйилавермайди. Бироқ “пахтакор”да ҳимоя чизиғи вакилларининг “авторитети” юқори. 23 ёшли ҳимоячи ҳам 350 минг еврога бахоланган.4. Станислав Андреев – 400 минг евро Терма жамоамиз мухлисларининг “суюкли”сининг нархи 400 минг евро. Станиславга бу нарх миллий термамиз таркибидаги ўйинлари эвазига қўйилган бўлса ажаб эмас.3. Владимир Козак – 450 минг евро 16 ёшидаёқ “Пахтакор”да дебют қилган Козак, айни пайтда 23 ёшда бўлса ҳам, анча тажрибага эга бўлиб улгурди. “Шерлар”нинг марказини Козаксиз тасаввур қилиш қийин бўлиб қолди. Владимир ҳозирча жамоанинг учинчи қимматбаҳо футболчиси бўлиб турибди.2. Жамшид Искандеров – 500 минг евро Жамшид учун сўнги бир йил омадсиз кечди. Шундай бўлса ҳам, Искандеров жамоанинг энг қиммат футболчиларидан бўлиб турибди. Трансфермаркет 22 ёшли ярим ҳимоячини ярим “лимон”га бахолади.1. Игор Сергеев – 1,8 млн.евро Нафақат “Пахтакор”нинг, балки Ўзбекистон чемпионатининг ҳам энг қимматбаҳо Ўзбекистонлик футболчиси Сергеев бўлиб турибди. Игорнинг нархи охирги 1 йил ичида 6 баробарга ўсди. Сергеев ҳам легионерга айланадиган пайт келмадимикан?Фурқат Юсупов тайёрлади - деб хабар бермоқда Stadion.uz нашри.


Ўрай-Элипок аҳолисига давлат хизматлари кўрсатилди - zarnews.uz\nТойлоқ туманининг Ўрай-Элипок маҳалласида туман давлат хизматлари маркази ходимлари аҳолига сайёр тарзда давлат хизматлари кўрсатди.\nДастлаб марказ ходимлари Давлат хизматлари агентлиги ва унинг қуйи тизимлари томонидан аҳолига кўрсатилаётган турли соҳаларга доир 100 дан ортиқ давлат хизматлари ҳақида маълумот, шунингдек, ҳуқуқий-норматив ҳужжатлар хусусида маслаҳат ва тушунчалар берди.\n– Қишлоғимиз туман марказидан анча олисда жойлашган, – дейди маҳалла оқсоқоли Мажид Исаев. – Шу боис ҳам давлат хизматлари билан боғлиқ масалаларда туманга боришга доим вақт тополмаймиз. Бугун давлат хизматлари маркази мутахассисларининг маҳалламизга келиши барчамизни қувонтирди. Аҳолининг ўзига зарур бўлган масалалар шу ернинг ўзида ҳал этилишига гувоҳ бўлдик. Муҳими, мазкур сайёр тадбир орқали маҳалладошларимизнинг ҳам вақти, ҳам маблағи тежалди.\nШунингдек, сайёр тадбирда Ўрай-Элипок маҳалласига яқин Жалойир ва Чўбот маҳалла фуқаролар йиғинида истиқомат қилувчи аҳоли ҳам иштирок этди. Тадбир давомида 100 га яқин фуқарога ўндан ортиқ давлат хизматлари кўрсатилди. 50 дан зиёд фуқароларнинг турли соҳаларга оид савол ва мурожаатларига жавоб ҳамда ҳуқуқий маслаҳатлар берилди.\nДавлат хизматлари агентлиги Самарқанд вилояти бошқармаси ахборот хизмати.\nТеглар: давлат хизматлари сайёр давлат хизматлари\nДавлат хизматлари марказлари: кечаги оворагарчиликлар ва бугунги қулайликлар\nАрзон уйлар ДХМ орқали берилиши бошланмади. Бу умуман бошқа масала\nДавлат хизматларига энди танлов асосида ишга қабул қилинади\nАпрелдан 10 та давлат хизмати онлайн форматга ўтказилади\nСамарқанд гарнизонидаги ҳарбий шаҳарча аҳолиси учун озиқ-овқат ярмаркаси ташкил этилди\nКоронавирус инфекциясидан касалланганлар сони 1 миллионга етди\nАка укасини ҳимоя қиламан деб, 22 ёшли йигитни пичоқлаб қўйди\nДеҳқонободда бир кунда 4 фасл ҳавоси кузатилди\nТарих дарсликларига киритилмаган ғаройиб маълумотлар: Англия қироличаси бир йилда 80 мингдан зиёд тиланчини қатл қилдирган\nкарантин коронавирус коронавирус дунёдаги вазият бу қизиқ карантини қоидалари бозорлар гуманитар ёрдам коронавирус карантин Каттақўрғон Озиқ-овқат Хитой хайрия


Айрим шахслардан хорижга чиқиш паспорти учун давлат божи ундирилмайди — Sof.uz\nАйрим шахслардан хорижга чиқиш паспорти учун давлат божи ундирилмайди\n14.03 17:49 264 Жамият\nМазкур қонун билан биометрик паспорт ўрнига ID-карталари жорий этилаётганлиги сабабли айрим кодекслар ва қонунларга ID-карта тушунчаси киритилди.\nШунингдек, ID-карталарни, хорижга чиқиш биометрик паспортини йўқотганлик, уларни яроқсиз ҳолга келтирганлик учун жавобгарлик белгиланди.\nОила кодексида болаларнинг туғилишини қайд этиш ота-онасининг доимий яшаш ёки вақтинча турган жойидан қатъи назар фуқаролик ҳолати далолатномаларини ёзиш органларида 1 ой ичида амалга оширилиши белгиланди.\nШахсни тасдиқловчи ҳужжатларга никоҳ қайд этилганлиги тўғрисида белги қўйилишига оид норма чиқариб ташланди. Ер давлат ёки жамоат эҳтиёжлари учун олиб қўйилганда фуқароларга унинг ўрнига берилаётган уй-жой аввалги уй-жойидан қимматроқ бўлса, фарқ қилган қиймат фуқаролар томонидан қайтариб берилмайди.\nИлгари 5 йилда қайтарилиши лозим эди. Ижтимоий ҳимоя ягона реестрига киритилган шахсга, шунингдек унга ҳамроҳлик қилувчи шахсга хорижий давлатда ихтисослашган тиббий ёрдам кўрсатилганда ёки жарроҳлик амалиёти ўтказилганда хорижга чиқиш учун биометрик паспортини берганлиги учун давлат божи ундирилмайди.\nID-карта берганлик учун БҲМнинг 89 фоизи миқдорида бож ундирилади, хорижга чиқиш учун биометрик паспортни берганлик учун эса БҲМнинг 1 баравари миқдорида ундирилади (илгари БҲМнинг 1,2 баравари эди).


Бадандаги ёғни камайтириш учун 7 тавсия! - 7 Октября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nЧетверг, 24.10.2019, 08:18\nГлавная » 2019 » Октябрь » 7 » Бадандаги ёғни камайтириш учун 7 тавсия!\nБадандаги ёғни камайтириш учун 7 тавсия!\nАгар танангиздан бир неча кило ортиқча вазнни камайтиришни хоҳласангиз, қуйидаги тавсияларга риоя қилинг:\n1. Ёғсиз сут ичишга одатланинг. Ушбу сутнинг мазаси унчалик яхши бўлмаса ҳам, соғлиғингиз учун фойдалидир. Қаҳва билан сут ичувчиларга ҳам ёғсиз сутдан фойдаланиш тавсия этилади.\n2. Ёғи кам бўлган пишлоқ тановул қилинг. Пишлоқ эрталабки нонушта учун муносибдир. Баъзилар тушлик вақтида ҳам пишлоқдан фойдаланишади. Бироқ айрим пишлоқлар таркибида 20-30 фоизгача ёғ мавжуд. Бу каби пишлоқлардан парҳез қилиш лозим.\n3. Фойдали ёғларни истеъмол қилинг. Масалан, зайтун ёғи. Зайтун ёғини эрталаб наҳорда бир қошиқ ёки салатлар билан истеъмол қилиш тавсия этилади.\n4. Майонез ва кетчуплардан кам фойдаланинг. Сиз мазали бир салат тайёрлайсиз. Аммо унга майонез ёки кетчуп аралаштирсангиз, соғлом салатингиздан нишон ҳам қолмайди. Шу сабабдан салатларни табиий ҳолатида истеъмол қилиш фойдадан холи бўлмайди.\n5. Сабзавот ва кўкатларни ёғда қовуришга одат қилган бўлсангиз, ушбу ошпазлик услубини ўзгартиринг. Таомларни қайнатиш ёки димлама қилиб пишириш мақсадга мувофиқ. Қовуриб тайёрланадиган таомлардан кам фойдаланинг.\n6. Ширинликларни истеъмол қилишда эҳтиёт бўлинг. Зеро, турли торт, печенье ва бошқа ширин кулчалар таркибида қанд ва ёғ маҳсулотлари кўп учрайди. Бу маҳсулотлар организмда кўпроқ йиғилиб қолса, саломатликка путур етказади.\n7. Ҳар ҳафтада балиқдан тайёрланган таомдан икки маротаба истеъмол қилинг. Балиқ таркибида мавжуд фойдали ёғ бошқа гўштлар ёғидан фарқ қилади.


Ички куркувни аникловчи рухий тест: Суратда биринчи нимани курдингиз?\nVatanda.Com » Кизикарли маълумотлар » Ички қўрқувни аниқловчи руҳий тест: Суратда биринчи нимани кўрдингиз?\nОрамиздаги ҳар битта инсонда турли фобия ҳамда ички қўрқувлар мавжуд. Буни ўзингиз ҳам англамаган ҳолатда бўлишингиз мумкин, ушбу ҳаётда нимадандир қаттиқ қўрқиш унинг қаршисида қўрқув мавжуд эмаслигини билан ўлчанмайди. Одатда бундай қўрқув онг остига чуқур жойлашган бўлади. Биз ҳаёт давомида қандай ички қўрқувлар яшашимизга ҳалал бераётганини яхши тушунамиз. Кимдир омадсизликдан, кимдир қоронғуликдан, кимдир эса илонлару ўргимчаклардан қўрқади.\nАйримларни ёлғизлик, айримларни қарилик, бошқаларни касаллигу ўлим тушунчаси қўрқувга солади. Ушбу қўрқувлардан ҳалос бўлиш жуда қийин иш. Сизнинг онгингиз остига жойлашган қўрқув нимага нисбатан шаклланган эканлигини қуйидаги визуал тест аниқлаб беради.\nSuratga nazar ташланг ва унда биринчи бўлиб нимани кўрганингизни белгиланг:\nЎлимдан жуда қаттиқ қўрқасиз. Балки ҳаёт билан видолашиш ўзингиз учун қўрқинчли эмасдир, аммо яқинларингиз ҳамда оила аъзоларингизни йўқотиш эҳтимоли сизни даҳшатга солади. Айрим инсонлар болалик вақтларида ўзларининг яқинларини йўқотиб қўядиган бўлсалар, бутун умр ушбу кемтикни тўлдира олмай яшайдилар.\nМаслаҳат: Ҳаётингиз ҳамда миянгизни тушкунлик кайфияти билан тўлдирманг. Тақдир измини ҳеч ким ўзгартира олмайди. Аммо, ўзгартириб бўлмайдиган табиат қонуни қаршисидаги қўрқув туфайли бутун умрни ҳавога совуриш мумкин.\nСизнинг энг катта қўрқувингиз - ўз ичингизда. Ҳаётда ўта содиқ, ишончли ва меҳрибон инсонга айланишингиз мумкин, аммо сизни алдашларидан қаттиқ қўрқасиз. Зеро, бундай ҳолат ҳаётингизда аввал ҳам содир бўлган. Шу тариқа инсонларга бўлган ишончингиз йўқолган. Уларга нисбатан бўлган қўрқув ҳисси инсонлар билан ўзаро муносабат ўрнатишингизга ҳам ҳалал беради.\nМаслаҳат: Қўрқувнинг кўзига тик қаранг. Жасоратли бўлсангиз, муаммолар ҳам ўз-ўзидан ҳам бўлади.\nСиз ҳаётда энг кўп касалликлардан қаттиқ қўрасиз. Шу сабабли саломатлигингизга эътибор қаратасиз, ўзингизни асраб-авайлашга ҳаракат қиласиз. Аммо, эҳтимолий ҳасталик ҳақидаги ҳаёллар умрингизни завол қилмаслиги керак. Йўқса, бу руҳий ҳолатингизга катта зарар етказиб қўяди.\nМаслаҳат: Ёмон ҳаёллардан узоқроқ бўлинг, улар инсон организмига айрим касалликлару вируслардан кучлироқ таъсир кўрсатади.\nСуратда биринчи бўлиб қуртни кўриш - арвоҳлардан қаттиқ қўрқишга ишора қилади. Бу қўрқув болалигингиздаги ҳотиралар билан бевосита боғлиқ. Сизни нафақат руҳлар, балки қоронғулик ҳам даҳшатга солади.\nМаслаҳат: Руҳий жиҳатдан ҳам улғайишингиз керак. Аслида бу қўрқув фақатгина миянгизда. Унга асир бўлишни бас қилинг.


ЭРКАКЛАРНИНГ СОЧИ НЕГА ТЎКИЛИШИ МАЪЛУМ БЎЛДИ - Erkaklarga Maslahat » Sherlar.Uz\nШотландиялик олимлар 53 мингдан ортиқ эркаклар ўртасида текширув олиб бориб, уларда соч тўкилишига нима сабаб бўлишини аниқлашди.\nЭдинбург Университети тадқиқотчилари соч тўкилиши кузатилган эркакларнинг генини ажратиб, текшириб чиқишга қарор қилди. Синовда иштирок этган 53 минг эркакнинг ўртача ёши 57 ёшда экани маълум қилинган. Лекин уларнинг этник келиб чиқиши, миллати ва генетик ўтмиши ҳақида хабар берилмаган.\nНатижалар шуни кўрсатдики, эркакларда соч тўкилишига учта асосий сабаб бор экан. Генетик Х-хромосоманинг эркакка ўтишида ўзи билан шу каби мойилликни олиб келиши, бунинг биринчи сабаби бўлиши мумкин. Х-хромосома онадан болага ўтади. Сочи тўкилишидан азият чекаётган ўқувчимиз, аввало она тарафдан қариндошлари ҳақида эслаш керак бўлади.\nБундан ташқари, сочи тўкилаётган инсонда андрогенетик алопется (ирсий ҳолат) кузатилади. Олимларнинг фикрича, кунига 100 дан 300 тагача соч қилларининг тўкилиши бу оддий ҳол, чунки соч 3-7 йил яшайди.\nКелгуси сабаб – бошдаги жароҳатлар ва танамизни безовта қилаётган касалликлар, деб эътироф этилади. Замбуруғ ва инфекцияли бактериялар соғлом сочларга зиён етказади. Бундай ҳолат кузатилмаслиги учун дастлаб, шифокорга мурожаат этиб, замбуруғни аниқлаш лозим.\nБиз учун қайғурадиган сочлар, ҳатто, организм касал бўлмасдан туриб, огоҳлантиради. Нотўғри ҳаёт тарзи, овқатланиш, ички касалликлар бундай оқибатларга сабаб бўлади.\nВа ниҳоят сочни нотўғри парвариш қилиш, жуда кўп ювиш ва сифатсиз тозаловчи суюқликлардан фойдаланиш, жафокашларимизга қийинчиликлар туғдиради.\nСочлар кўркамлик ва мафтункорлик белгиси. Шундай экан, сочингизни асранг, эркаклар!\nКатегория: Erkaklarga Maslahat | Просмотров: 48 | Добавил: Ganisher | Теги: ЭРКАКЛАРНИНГ СОЧИ НЕГА ТЎКИЛИШИ МАЪ


Ички ишлар ходими ЙПХ инспектори умрига зомин бўлди\nИчки ишлар ходими ЙПХ инспектори умрига...\n23.11.2018 10:45 0 203\nЖорий йилнинг 10 ноябрь куни соат 24:00 ларда Термиз шаҳар ИИО ФМБ 1-сонли ИИБ ЖҚГ тезкор вакили Ж.М. хизмат юзасидан бириктирилган хизмат автомашинасини маст ҳолда бошқариб келиб, шаҳарнинг «Боғишамол» маҳалласи А.Навоий кўчасида хизмат вазифасини ўтаётган вилоят ИИБ ЙҲХБ ЙПҲ катта инспектори П.Ч.ни уриб юбориб, йўл транспорт ҳодисаси содир этган. Бу ҳақда бош прокуратура матбуот хизмати хабар берди.\nП.Ч. олган тан жароҳатлари натижасида 19 ноябрь куни Республика шошилинч тез тиббий ёрдам илмий маркази Сурхондарё филиалида вафот этган.\nСуд-тиббий экспертизасининг 19 ноябрдаги 207-сонли дастлабки хулосасига кўра, П.Ч.нинг ўлимига бош мия ёпиқ жароҳати, куплаб суяк синиши жароҳатлари, ўткир юрак қон-томир етишмовчилиги сабаб бўлган.\nМазкур ҳолат юзасидан 19 ноябрда Термиз шаҳар прокуратураси томонидан Ж.М.га нисбатан Ўзбекистон Республикаси ЖКнинг 266-моддаси 2-қисми билан жиноят иши қўзғатилган.\nТермиз ЙПХ инспектори\nҲуқуқ 04/07, 19:39\nЖамият 04/07, 18:23\nДепутат: «Президент қарори одамларни ишсиз қолдириш учун чиқарилмаган...»


Германияда ниқоб ва паранжи қисман тақиқланди - BBC News O'zbek\nГермания парламенти Бундестаг давлат идоралари ходималарига юзини тўлиқ ёпадиган ниқоб ёки паранжидан фойдаланишни тақиқлайдиган қонун лойиҳасини маъқуллаган.\nБундан кейин Германияда давлат идораларида ишлайдиган хизматчилар, ҳакамлар ва ҳарбийларнинг ўз хизмат жойида ниқоб ёки паранжи билан юзларини ёпишлари маън этилади.\nГерманиядаги ўнг қанот партиялар мамлакат ҳудудидаги жамоат жойларида худди Франция ва бошқа Европа мамлакатларидек ниқоб ва паранжини тўла тақиқлаш талабини илгари сурган эдилар, бироқ тақиқни қисман жорий этишга қарор қилинган.\n2011 йили Франция муслима аёлларнинг паранжи ва ниқоб билан жамоат жойларида юришларини маън қилган Европанинг биринчи мамлакати бўлган эди.\n2016 йили худди шундай тақиқ Швейцарияда жорий қилинди.\n2017 йили январида Австриядаги қудратдаги коалиция Францияникига ўхшаш қонун лойиҳасини тақдим этди.\nЯқинда Қозоғистон Президенти Нурсултон Назарбоев ҳам мамлакатда аёлларнинг жамоат жойларида юзларини тўлиқ ёпадиган қора ниқобда юришларини тақиқлаш лозимлигини айтиб чиқди.\nПрезидент Назарбоев эркакларнинг узун соқол қўйиб, калта шим кийишини ҳам тақиқлашга чақирган.\n"Маърифатсизлик натижасида ёшларимиз узун соқол қўйиб, шимларининг почасини қирқиб олаяпти. Ўзини тўла қора кийимга буркаб юрадиган қозоғистонлик қизлар кўпаймоқда. Бу бизнинг анъаналаримизга ҳам, халқимизнинг ҳаёт тарзига ҳам тўғри келмайди. Бу нарсаларни қонунчилик даражасида тақиқлаш масаласини кўриб чиқиш керак", - деб айтган Президент Назарбоев Қозоғистон мусулмонлари диний идораси раҳбарияти билан учрашув пайтида.\nПрезидент Назарбоев айтишича, қозоқлар фақат "мотам пайтида қора киядилар".\nНазарбоев аёлларнинг қора кийинишига қарши чиқди\n2016 йил декабрида Германия Канцлери Ангела Меркел ниқоб ва паранжини тақиқлаш таклифини қўллаб-қувватлаган эди.\n"Насроний-демократик иттифоқ" партиясининг қурултойидаги маърузаси пайти Меркел хоним ҳуқуқий нуқтаи назардан қаерда тақиқлаш мумкин бўлса, муслималар кийимини маън этиш тарафдори эканини айтган эди.\n"Бу бизники эмас, бизда юзини ёки танасини тўла ёпадиган кийим кийиш урф эмас", деб айтган Ангела Меркел.\nГерманияда одамлар ўртасидаги мулоқот пайти ўз юзини намойиш этиш қабул қилинган, деган Меркел хоним.\nБундан олдин Канцлер Ангела Меркел муслима аёлнинг танасини буткул ёпадиган кийим кийиб юришларини мусулмон мамлакатлардан Германияга бориб ўрнашган муҳожирларнинг жамиятга интеграциялашмаётганларининг белгиси дея таърифлаган эди.\nНиқоб тақиқи ҳақидаги қонун қабул қилингани муносабати билан гапирган Германия Ички ишлар вазири Томас де Мезьер, бу интеграция талаби деб айтган.\n"Интеграция, бошқа нарсалар қатори, шуни назарда тутадики, биз ўз қадриятларимизни аниқ намойиш этишимиз ва сингдиришимиз лозим, шу билан бирга бизнинг бошқа маданиятларга нисбатан сабр-тоқатимиз чегараси қаергача эканини кўрсатиб қўйишимиз лозим, деб айтган жаноб де Мезьер.


Солиқ кодексига ўзгартиришлар киритилмоқда. Фарғона вилоятининг айрим ҳудудлари эксклав ҳудудлар сифатида эътироф этилиб, ушбу жойларда кодексда назарда тутилган солиқ ставкаларидан қатъи назар, айрим солиқ ставкалари белгиланиши мумкин. Шунингдек, 2020 йил 31 декабргача даврда солиқ қарзи бўлган айрим солиқ тўловчилардан 2 йилгача солиқ қарзи ундирилмаслиги таклиф этилмоқда.\n«Солиқ кодексига ўзгартиш ва қўшимчалар киритиш тўғрисида»ги Ўзбекистон Республикаси қонуни жамоатчилик муҳокамасига қўйилди. Унда бошқа давлатлар ҳудудида жойлашган Ўзбекистон Республикаси айрим ҳудудлари: Фарғона вилоятининг Сўх тумани, Риштон туманининг «Чўнғара» маҳалла фуқаролар йиғини, шунингдек, Фарғона туманининг «Шоҳимардон» ва «Ёрдон» маҳалла фуқаролар йиғини ҳудудлари эксклав ҳудудлар (Ўзбекистон Республикаси айрим ҳудудлари) деб эътироф этилиши назарда тутилган.\nЭксклав ҳудудларида солиқ ставкалари қуйидаги миқдорларда белгиланади:\n1) фойда солиғи бўйича – 1 фоиз. Ушбу солиқ ставкаси Ўзбекистон Республикаси эксклав ҳудудларида солиқ органида ҳисобда турган ва амалга оширилаётган фаолиятидан даромадлар олувчи солиқ тўловчиларга нисбатан қўлланади;\n2) жисмоний шахслардан олинадиган даромад солиғи бўйича – 1 фоиз. Ушбу солиқ ставкаси Ўзбекистон Республикаси эксклав ҳудудларида меҳнат фаолияти амалга оширилганда қўлланади.\nЎзбекистон Республикаси эксклав ҳудудларида тадбиркорлик фаолиятини амалга оширувчи солиқ тўловчилар учун қатъий белгиланган миқдорлардаги жисмоний шахслардан олинадиган даромад солиғи чоракда 25 000 сўм миқдорида тўланади;\nюридик шахслар учун (бюджет ташкилотлари бундан мустасно) – 1 фоиз. Ушбу солиқ ставкаси Ўзбекистон Республикаси эксклав ҳудудларида меҳнат фаолиятини амалга оширувчи жисмоний шахсларнинг меҳнатига ҳақ тўлаш фондига нисбатан қўлланади;\nЎзбекистон Республикаси эксклав ҳудудларида меҳнат фаолиятини амалга оширувчи якка тартибдаги тадбиркорлар учун – йилига базавий ҳисоблаш миқдорининг камида бир баравари миқдорида;\n4) айланмадан олинадиган солиқ бўйича – 1 фоиз. Ушбу солиқ ставкаси Ўзбекистон Республикаси эксклав ҳудудларида амалга оширилаётган фаолиятидан олинадиган тушум қисми бўйича солиқ тўловчиларга нисбатан қўлланади.\nЎзбекистон Республикаси эксклав ҳудудларида жойлашган кўчмас мулк объектлари ва ер участкалари, шунингдек, мазкур ҳудудларда фойдаланиладиган сув ресурсларига нисбатан Солиқ кодексининг тегишли моддалари билан белгиланган мол-мулк солиғи, ер солиғи ва сув ресурсларидан фойдаланганлик учун солиқ ставкаларига 0,1 коэффициент қўлланилиши таклиф этилмоқда.\nШунингдек, 2022 йил 1 январга қадар даврда 2020 йил 31 декабр ҳолати бўйича солиқ қарзини мажбурий ундириш, шунингдек, пеня ҳисоблаш чоралари кўрилмаслиги назарда тутилган. Бунга:\nтуризм, транспорт ва умумий овқатланиш соҳаларида фаолият юритаётган тадбиркорлик субъектларнинг юридик шахслардан олинадиган ер солиғи ва юридик шахсларнинг мол-мулкига солинадиган солиқ;\n2020 йилда вақтинча қийинчиликлар туфайли юридик шахслар томонидан ҳисобланган ва тўланмаган юридик шахслардан олинадиган ер солиғи ва юридик шахсларнинг мол-мулкига солинадиган солиқ;\n2020 йил 15 май ҳолатига қарздорлиги мавжуд бўлган микрофирма ва кичик корхоналарнинг солиқлар, пенялар ва солиқ қонунчилигини бузганлик учун ҳисобланган жарималар кириши кўзда тутилган.


Суперлига-2018: “Бухоро” қийинчилик билан “Қўқон-1912”ни мағлуб этди\n3 март, 2018, 19:20\nХабарингиз бор, бугун Суперлига-2018 биринчи туридан ўрин олган “Бухоро” – “Қўқон-1912” учрашуви бўлиб ўтди.\nБиринчи таймда жамоалар кам сонли ҳужумлар билан олдинга ўтишди. Натижада, унчалик ҳам ҳавфли бўлмаган урунишлардан дастлабки 45 дақиқаликда наф чиқмади.\nИккинчи бўлимда бурчакдан ошириб берилган тўпни мезбонлар футболчиси бош билан рақиб дарвозасига йўналтирди. Тўп эса ўйинчиларга тегиб Артём Филипосянга келиб тушди. У эса 2-3 метрдан гол урди - 1:0.\nҚолган дақиқаларда учрашув анча жонланди. Аммо ҳисобни ўзгартириш ҳеч кимга насиб этмади.\n17:30. “Бухоро” – “Қўқон-1912” 1:0\nГол: Артём Филипосян 78\n“Бухоро”: 30.Асилбек Омонов, 7.Арслонмурод Омонов (14.Баҳодир Насимов, 46), 8.Саламат Қутибоев, 10.Шавкат Саломов, 11.Санъат Шихов, 16.Артём Филипосян, 18.Шавкат Муллажонов, 22.Шаҳбоз Эркинов (77.Жавоҳир Қаҳрамонов, 46), 27.Роббимжон Ҳасанов, 86.Азиз Ибрагимов (55.Раҳматулло Бердимуродов, 77), 89.Сергей Русецкий.\nЗахира: 1.Акмал Турсунбоев, 3.Бобуржон Омонов, 5.Марко Клисура, 9.Нозим Умуров, 17.Акобир Тўраев, 66.Миржалол Жумаев.\n"Қўқон-1912": 1.Ўткир Юсупов, 5.Ғиёсжон Комилов, 9.Носирбек Отақўзиев, 10.Жавоҳир Сидиқов, 17.Қувондиқ Рўзиев, 19.Суҳроб Бердиев, 22.Мурод Холмуҳаммедов, 23.Александр Мерзляков, 55.Дарко Гожкович, 65.Марко Милич, 96.Муҳаммаданас Ҳасанов.\nЗахира: 30.Исломжон Абдуллаев, 14.Авазхон Маматхўжаев, 15.Ойбек Рустамов, 29.Игорь Таран, 44.Исмоилжон Оҳунжонов, 97.Муслим Қурбонов.\nОгоҳлантиришлар: Артём Филипосян 49, Суҳроб Бердиев 69


Бағдод расмийлари Ироққа америкалик ҳарбийларнинг янги гуруҳи келтирилгани ҳақида маълум қилди\n20:01 / 28.09.2016\nИроқ бош вазири Ҳайдар ал-Ободий мамлакатга Мўсулни ИШИДдан озод этиш ҳаракатларида қатнашувчи америкалик ҳарбийларнинг янги гуруҳи етиб келгани ҳақида маълум қилди. Бу ҳақда Reuters агентлиги хабар берди.\n«Америкаликлар президенти Барак Обама Ироқ ҳукуматининг ҳарбий коалиция таркибидаги америкалик инструкторлар ва ҳарбий маслаҳатчилар сонини ошириш бўйича сўровини кўриб чиққан», — деган ал-Ободий.\nУ айнан қанча миқдорда америкалик ҳарбий Ироққа келиб тушганига аниқлик киритмаган.\nОқ уй ва АҚШ Қуролли Кучлари Марказий қўмондонлиги қўмондони, генерал Жозеф Вотел бу маълумотни тасдиқлаган. Мўсулга ИШИДни буткул тор-мор этишга қаратилган якуний ҳужум октябрь ойининг иккинчи ярмида бошланиши кутилмоқда.\nАйни вақтда Ироқда америкалик 4,4 минг ҳарбий мавжуд. Пентагон маълумотига кўра, бу ҳарбийлар ироқлик ҳарбийларга ёрдам кўрсатиш учун Ироқда бўлиб турибди. Америкалик ҳарбийлар янги ёлланган аскарларни тайёрлаш билан шуғулланади.\nМўсул - Ироқдаги иккинчи йирик шаҳар бўлиб, 2014 йилнинг ёзидан буён ИШИД назоратида қолмоқда. Март ойида бу шаҳарга Ироқ армияси ҳужумлар бошлаган, лекин самарага эришилмаганди.\n14:43 / 15.01.2018\n11:42 / 15.01.2018


Улар юрт ҳимоячиси — Ishonch Gazetasi\nМуддатли ҳарбий хизматга келган аскарларга боқиб, уларнинг хизматга келган илк кунларини кўз ўнгимга келтираман. Кўзида бирмунча ҳадик бўлган ёшгина йигитчаларнинг бугун қалби шижоатга тўлган.\nНигоҳлари теран, ўзига бўлган ишончи босган қадамида кўриниб туради. Бошқача бўлиши ҳам мумкин эмас. Ахир бугун улар Ватан ҳимоячиси. Эгнига ҳарбий кийимни кийиб, хизмат вазифасини сидқидилдан бажаришга қасам ичган. Ўтган вақт мобайнида ҳарбий билим ва жанговор кўникмалар билан биргаликда аниқ ва гуманитар фанларни ҳам ўзлаштиришга улгурган.\nШуларни кўриб, ўзимнинг ҳам хизмат даврим кўз олдимдан ўтади. У даврларда ўзбек йигитлари юртидан узоқда, асосан қурилиш ишларига жалб қилинар эди. Баъзилари эса ҳарбий билим ва кўникмаларни ўзлаштириш у ёқда турсин, ҳатто қўлига ҳарбий қурол-аслаҳаларни олиб, яқиндан танишмас эди. Ҳарбийлар ўртасида «дедовшина» деган бало кўпчилигининг майиб-мажруҳ бўлишига ҳам сабаб бўларди.\nБугунги кунда дунёда, ён-атрофимизда юз бераётган ходисалар, айниқса, биз ҳарбийлар зиммасига янада кўпроқ масъулият юклайди. Қуролли кучларни модернизация қилиш, демакки, янада юксалтириш салоҳият ва қудратини, ҳар қандай тажовузга ўз вақтида, муносиб зарба бериш қобилиятини ошириш, улуғ неъмат бўлмиш тинчликни кўз қорачиғидек асраш алоҳида аҳамият касб этади. Шунинг учун стратегия ва тактикани тинимсиз такомиллаштириш, жанговар операцияларни олиб бориш бўйича замонавий тажрибани пухта эгаллашга катта эътибор берилмоқда.\nШуни алоҳида эътироф этиш керакки, бугунги кунда миллий армиямиз тарихий ва миллий анъаналаримизни сақлаган ҳолда, ҳарбий қурилиш ва ҳарбий санъат соҳасида дунёдаги энг яхши тажрибани ўзлаштириб, юртимиз хавфсизлигини таъминлаб келмоқда. Бу ўз вақтида қабул қилинган ва чуқур ўйланган ислоҳотлар самараси ҳисобланади.\nҚаддини баланд тутиб, вужудида Ватан тинчлигини ўзининг шарафли, олижаноб ва масъулиятли бурчи деб, Ватанни ҳимоя қилишдек буюк вазифани муносиб бажариб келаётган йигитларга қараб ҳамиша «Сиз борсиз, юртимиз тинч, ҳаётимиз фаровон бўлади», дея қалбим ғурурга тўлади.\nҚоровул қўшинлари Н-ҳарбий қисм\nбатальон командири ўринбосари, майор\nСОХТА «МУХБИР»ЛАР КЎПАЙМОҚДА\nЎЗБЕКИСТОН ПРЕЗИДЕНТИНИНГ ҚОЗОҒИСТОН ПРЕЗИДЕНТИ БИЛАН ТЕЛЕФОН ОРҚАЛИ МУЛОҚОТИ…


18:44 / 19.09.2017\n19 сентябрь куни «Ўзэкспомарказ»да ICTWEEK Uzbekistan – 2017 АКТ ҳафталиги доирасида илк расмий тадбир ICT Summit 2017 анжумани ташкил этилди. Ахборот технологиялари ва коммуникацияларини ривожлантириш вазири биринчи ўринбосари Олимжон Умаров саммитни очиб берди.\nАнжуман давомида Huawei Tech Investment Tashkent компаниясининг бош директори Ван Пэн, Жаҳон банкининг Рақобат стратегияси бўйича маслаҳатчиси Судан Рандип, Huawei Technologies Co. компаниясининг техник директори Пол Майкл Сканлан, IBM мижозлар технологиялари маркази ходими Станислав Кладов ва бошқа компанияларнинг вакиллари ўз маърузалари билан иштирок этишди ҳамда соҳадаги эришилган тажриба ҳақида ўртоқлашишди.\nСаммитдан сўнг соат 14:00да ICTEXPO-2017 кўргазмаси очилди. «KUN.UZ» мухбирининг ушбу ҳафталикнинг биринчи кунидан тайёрлаган фоторепортажини томоша қилинг.\nКўргазма 19-21 сентябрь кунлари бўлиб ўтиши кўзда тутилган. Батафсил маълумотларни ictweek.uz сайтидан олиш мумкин.


Фарҳод Тожиев: Фаолиятимнинг энг яхши даври Самарқандда ўтгани учун “Динамо”га қайтдим\n7 август, 2017, 16:15\nИккинчи давра олдидан «Динамо» жамоаси ўз сафини тажрибали ҳужумчи Фарҳод Тожиев билан кучайтирди. Самарқанд футболи учун бегона бўлмаган ушбу форвард билан йил якунига қадар шартнома имзолангач, Фарҳод Тожиев клуб расмий сайтига интервью берди.\nФарҳод, суҳбатимизни «Динамо»га ўтишингиз қандай рўй берганлигидан бошласангиз…\n- Йил бошидан буён Малайзияда тўп сураётгандим. Яқинда эса клубим билан шартномам якунига етгач, Ўзбекистонга қайтишга қарор қилгандим. Малайзиядан қайтишимдан 2-3 кун олдин, «Динамо» клуби бош менежери Илҳом ака Шарипов билан қўнғироқлашгандим. Ўшанда Илҳом ака мен ва Дилшод Шарофутдиновдан Самарқандга қайтишимизни сўрагандилар. Тошкентга қайтаганим заҳоти яна Илҳом ака алоқага чиқиб, мени «Динамо»да кутаётганлигини айтдилар. Ўша пайт «Олмалиқ»дан ҳам таклиф чиққан ва улар Белоруссиядаги йиғинда иштирок этишимни сўрагандилар. Минскдаги йиғин якунида Самарқанддан яна қўнғироқ бўлгач, «Динамо»га ўтишга қарор қилдим.\nБошқа таклифлар эмас, айнан «Динамо» танловига тўхталишингизга нима сабаб бўлди?\n- Сабаби, ўзим ҳам Самарқандда тўп суришни истадим. Чунки, фаолиятимнинг энг ёрқин дамлари, энг яхши хотираларим айнан «Динамо» билан боғлиқ. Биласиз, 2007 йилда айнан «Динамо»да Олий Лигада дебют қилиб, ўшанда чемпионатнинг энг яхши тўпурарларидан бирига айлангандим. «Динамо» ҳам ўшанда 5-ўринни эгаллаганди. Самарқанд ва «Динамо» юрагимдан жой олганлиги, фаолиятимнинг энг яхши даври шу ерда ўтганлиги учун яна ўша натижаларни такрорлаш учун қайтдим.\n«Динамо»га ўтиш олдидан кимлар билан маслаҳатлашдингиз?\n- Илҳом ака Шариповни жуда ҳурмат қиламан. Собиқ футболчи сифатида у киши барчамизни жуда яхши тушунади. Энг асосийси у киши «Динамо»да ўйин амалиётим бўлишини айтдилар. Қолаверса, клубга келмасимдан олдин Алексей Николаев, Темур Жўраевлар ҳам жамоа ҳақида илиқ фикрлар билдиришганди.\n«Олмалиқ»да ҳам қолишинигиз мумкинмиди?\n- Биласизми, футболчи ҳамма жойда ҳам ўз сўзини айтиб, ўзини кўрсата олмайди. Олдинги йил «Олмалиқ»да тўп суриб, унчалик омадим келмаган. «Динамо»да эса бунгача икки марта ўйнаган бўлсамда, икки сафар ҳам бу жамоа айнан меники эканлигини ҳис қила олганман. Худога шукурки, негадир айнан Самарқандда доимо омадим юришади. Ўзимни ҳар томонлама кўрсата олганман. Шу боис бўлса керак, самарқандлик мухлислар билан ҳалигача алоқада эдим, уларнинг қўллаб-қувватлашини доим сезганман. Бу сафар ҳам «Динамо» сафида уларнинг ишончини оқлаш учун бор куч ва имкониятимни ишга соламан.\n2007 йилги фаолиятингизни эслаб турсангиз керак…\n- Бу дамларни эсдан чиқариб бўлмайди. Ҳар ўйинда Самарқанддаги «Олимпия» ўйингоҳи мухлислар билан тўларди. Фаолиятимдаги энг чиройли голимни ҳам айнан Олий Лигадаги дебют ўйинимда Зарафшонда «Қизилқум» - «Динамо» (1:2) ўйинида акробатик тарзда нишонлагандим. Раҳбарият ҳам жамоани доимо қўллаб-қувватларди, биз ҳам бир оила бўлиб кейинги ўйинни интизорлик билан кутардик. Ўша мавсум адашмасам, 19 та гол ургандим. Ундан кейин «Пахтакор», «Локомотив» ва яна бошқа жамоаларда ҳам фаолият юритган бўлсамда, айнан «Динамо»даги фаолиятим бир умр ёдимда қолган. Тачмурод Агамуродов қўл остида жуда аҳил жамоа йиғилганди. Бугун ҳам Илҳом Шарипов қўл остидаги жамоага қўшилиб, жамоа бир оилага айланганлигига гувоҳ бўлиб турибман.\nМалайзиядаги фаолияти давомида ҳам Олий Лигадан бохабар эдингизми?\n- Албатта, чемпионатимизни интернет орқали кузатиб борардик. Йил бошида «Динамо»нинг пешқадамлигини кўриб, очиғи жуда қувонгандик. Чунки энди элитага қайтган ёш жамоадан ҳеч ким бундай натижа кутмаганди.\nМалайзияда бир қатор собиқ «Динамочилар» билан бирга тўп сургансиз…\n- Чинданам, 2015 йили Малайзия чемпионатига Садриддин Абдуллаев, Боян Миладиновичлар билан илк марта борганимизда Дилшод Шарофутдинов ўша ерда эди. Энг қизиғи, биз борган клубда «Динамо»даги собиқ жамоадошимиз Дэвид Ония ҳам бор эди. Ўз вақтида, аниқроғи 2007 йил Дэвид Ония Самарқандга келганида биз унга рус тилини ўргатиб, ёрдамлашган бўлсак, 2015 йилда айнан Дэвид Малайзияда инглиз тили борасида бизга ёрдам берганди. Раҳматли юрак хуружи туфайли вафот этди. Ўшанда ажойиб дўстимизни йўқотганимиз учун жуда қайғуга ботгандик. У 7 йил Самарқандда яшаб, оилали бўлганлигини айтиб, яна бу шаҳарга қайтишини таъкидларди.\nИккинчи даврадан нималарни кутаяпсиз?\n- Бизни жуда қизиқарли ўйинлар кутиб турганлигига шубҳам йўқ. Умумий гапирадиган бўлсам, чемпионлик учун ҳам кураш қизийди деб ўйлайман. Кўпчилик, «Локомотив»ни чемпионликка жуда яқин дейишмоқда, аммо ҳали бу ҳақда гапириш жуда эрта. «Пахтакор», «Насаф» жамоалари ҳам чемпионлик учун кураш олиб боришса керак. «Динамо» эса Самарқандда ўтадиган «Пахтакор», «Бунёдкор», «Локомотив»га қарши ўйинларда ҳам грандларга жиддий қаршилик кўрсатишига ваъда берамиз. Ўзимнинг режа ва мақсадларимга келсам, «Динамо» сафида яна голлар уриб, Самарқанд жамоасини юқори ўринларга олиб чиқишга бор куч ва ғайратимни ишга соламан. Кубокда ҳам финалга чиқишимиз шарт.\nСуҳбатимиз якунида миллий терма жамоамиз мухлислардан ҳар қандай ҳолатда ҳам Ўзбекистон миллий терма жамоамизни қўллаб-қувватлашларини сўраб қоламан. Айрим футболчилар шаънига интернетда жуда ножўя сўзлар айтишдан тийилиш лозим, бу футболчиларга салбий таъсир қилади. Олдимизда иккита ўйин қолди. Шундай экан, йигитларимизни ҳар доимгидан ҳам яхшироқ қўллаб-қувватлашларини сўраб қолган бўлардим. Жамоамиз айни дамда мухлислар далдасига муҳтож.


Қаноат | Azon.uz - Ахборот-таҳлилий портал\n12:00 05.03.2018 714\nИшларимни битириб, уйга пиёда қайтаётган эдим. Одамлар гавжум йўлакнинг бир четида олма сотиб ўтирган онахонга кўзим тушди. Бир донагина тиши қолган онахон нархини пасайтиришни сўраётган харидорга самимий оҳангда ростини айтаётган эди: "Болам, менга тирикчилик учун фақат минг сўм пулингиз қолади. Беш панжани оғизга тиқиш шарт эмас. Бир куним ўтса бўлди".\nХаридор икки килограмм олма сўраганди, онахон кучсизгина, қалтираётган қўлларида олмани тарозида қайта-қайта тортди. Харидор: "Тўғри келмаяптими хола?", деган эди. Онахон: "Тарозининг иши қийинда, болам. Бировнинг ҳаққи…", деди.\nАна шу ерда бойлик мол-дунёнинг кўплигида эмас, қаноатда эканини чуқур ҳис этдим. "Тарозининг иши" ва бировнинг ҳаққи борасида ҳам унутилмас сабоқ олдим. Тўғриси, онахонни қучоқлаб, йиғлагим келди…


Ҳеч бир инсон гиёҳванд бўлиб туғилмайди. Бироқ гиёҳвандлик оқибатида ногирон бўлиб туғилаётган гўдаклар қанчадан-қанча. Ҳали ёруғ оламни кўрмай, ногирон бўлиб қолган чақалоқнинг айби нима?\nУшбу иллатни келтириб чиқарадиган сабаблар ҳам аслида анчагина. Биров тўқликка шўхлик қилса, бошқаси ўзи билмаган ҳолда алдовлар оқибатида «оқ ажал» тузоғига илинади. Аммо бу аянчли йўлга она номини кўтариб юрган аёл кирган бўлса-чи?..\nЯқинда республикамиздаги жиноят ишлари бўйича судлардан бирида ҳовлисида кўкнори ўстирган фуқаро Малоҳат Эрназаровага тегишли жиноят иши кўрилди. Беш нафар боланинг бешигини тебратган она суднинг қора курсисига ўтирди.\nСуд Эрназарованинг ўз айбига иқрорлигини, қилмишидан чин кўнгилдан пушаймонлиги, ёшини ва аёллигини эътиборга олиб, унга нисбатан қўлланилиши лозим бўлган жазони енгиллаштирди — жарима жазоси тайинлади. Аслида суд жиноятчини эмас, унинг қарамоғидаги беш фарзандини аяди, норасидаларнинг келажагини ўйлаб, уларнинг бўлғуси ҳаётини хавф остида қолдиришни истамади.\nНаҳотки, тирикчилик дардида она шундай оғир жиноятга қўл урса. Эртага буни кўрган фарзандлари ҳам шу йўлга кирмаслигига ким кафолат беради. Ахир, «Қуш уясида кўрганини қилади», дейди халқимиз.\nЯхшиямки, бу жиноятнинг олди олинди. Қилмишидан пушаймон она қолган умрини фарзандларини оқ ювиб, ҳалол ризқ билан катта қилишига ваъда берди.\nДарҳақиқат, сўнгги йилларда аср вабоси, деб аталаётган гиёҳвандлик домига қанчадан қанча аёллар кириб қолмоқда. Дунё статистикасига қараганда, бугунги кунда гиёҳванд эркакларнинг ўртача ёши 31, аёлларники эса 28 ни ташкил этади. Уларнинг 77 фоизи 40 ёшгача бўлган шахслар, ярмидан кўпроғи 15-19 ёшли ўсмирлардир. Агар аҳвол шундай давом этса, дунё миқёсида уларнинг умумий сони яқин орада икки баравар ошиш хавфи бор экан.\nШундай экан, оилаларимиз тинчлиги, фарзандларимиз келажагига рахна солаётган, жиддий хавфга айланган гиёҳвандликка қарши биргаликда курашишимиз шарт.\n«Адолат» нашриёти ходими\n16:32, 17.05.2018 ✔162\n16:31, 17.05.2018 ✔133\n19:21, 10.05.2018 ✔113\n✔ 162  16:32, 17.05.2018\n✔ 133  16:31, 17.05.2018\n✔ 113  19:21, 10.05.2018\n✔ 141  15:16, 03.05.2018\n✔ 141  17:00, 26.04.2018


05 март 2021, Тошкент вақти: 15:20\nНАВБАҲОР. “Сиздан Телеграм”да Навоий вилоят, Навбаҳор туман, “Сарой” МФЙ аҳлининг узоқ йиллардан буён табиий газ ва сув тақчиллигидан қийналиб келаётгани ҳақидаги мактуби чоп этилган эди. 3 сентябрь куни Навбаҳор туман ҳокимлиги аҳолини ичимлик суви билан тўлиқ таъминлашга ваъда берганди.\nНАВОИЙ – “ST’да мактуб чиққач, ҳокимлик аҳолини ичимлик суви билан тўлиқ таъминлашга ваъда берди”\nОрадан икки ҳафта ўтиб, STга қайта боғланган навбаҳорликларга кўра, ҳокимлик ваъдасининг устидан чиқмаган.\n“Навоий вилояти Навбаҳор тумани “Сарой” маҳалла фуқаролар йиғини аҳли номидан ёзмоқдамиз. “Сиздан Телеграм”да ичимлик суви ва газ муаммоси юзасидан мактубимиз чиққан эди. Мактубимизга расман жавоб берган туман ҳокимлиги муаммолар ҳал этилишини айтган эди. Аммо сув идорасида ҳеч қандай техника йўқ экан, муаммони ҳал қилиб бера олмаяпти. Оқибатда эса аҳоли қийналмоқда”.


Ўзбекистонда қайси соҳалар ходимлари энг кўп коррупцияга қўл ураётгани маълум қилинди - Zamin.uz\n- ишсизлар (23 фоиз – коррупция билан боғлиқ қилмишлар бўйича иштирокчи ёхуд пора беришга қизиқтирган шахслар);\n- таълим соҳаси ходимлари (17 фоиз);\n- тиббиёт соҳаси ходимлари (7 фоиз);\n- банк соҳаси ходимлари (5 фоиз);\n- қурилиш соҳаси ходимлари (3 фоиз);\n- ички ишлар соҳаси ходимлари (3 фоиз).\nЯнварь ойида Ўзбекистон Бош прокуратураси мансабдор шахслар жиноятчилиги бўйича 2020 йилга оид статистикани эълон қилганди. Ундан кўрингандики, республика ва вилоят даражасидаги амалдорларнинг жиноий жавобгарликка тортилиши бир неча баробарга камайган. “Замин” янгиликларини “Инстаграм”да кузатиб боринг\nЯнгиликлар » Жамият » Ўзбекистонда қайси соҳалар ходимлари энг кўп коррупцияга қўл ураётгани маълум қилинди


ОДАМЛАР, ҚОЙ ОДАМЛАР, ЭШИТМАДИМ ДЕМАНГЛАР... - Ўзбекистон овози газетаси\nЎзбекнинг тўйи бир томони кўп файзли, завқли, бир томони кўп харжли, ғалвали. Айниқса, бизнинг Қашқадарё томонларда. Ана шу шов-шувли ордона тўйни деб хотинлар бўхчасини титиб, кўйлак-лозимлик мато излаб тополмагач, эрининг елкасини силаб, янги либос харжини олгани қанча. Жувонлар-ку майли, жувонлигига боради, лекин жигитман деб, кўксини шамолга бериб, от устида елиб юрган шунқорлар-чи? Катта тўй қиламан, деб тинкаси қуриб, от минишга ҳам мадори қолмай, ойлаб ўзига келолмай, қарзини тўлолмай, юрагини чангаллаб қолганлари қанча?\nБўрибой тўй базмига Қашқадарёнинг артистларига ҳам қаноат қилмай, Тошканнинг фалон долларга журадиган қўшиқчисини олиб келармиш, деган гап ёш-у кексанинг оромини бузди. Қишлоқнинг бекорчихўжа йигитлари Бўрибойнинг эшигига турнақатор тизилиб, тўйолди ҳашарини бошлаб юборишди. Қўлтиғига тарвузи сиғмай турган бу йигитлар у ёқ, бу ёқларни тозалагандай бўлиб, кечгача беш-олти шишани ағанатиб, ҳазил-ҳузул қилиб уйга қайтишади. Айримлари бойга суюмли кўриниш учун тўйболалар дўпписининг остига пул қистириб ҳам қўяди. Қишлоқнинг чевар кампирларидан бири Ойсулув момо Бўрибойга атаб чопон тика бошлайди. Бу ёғи невараси Тиркашжоннинг кўнгли бойнинг қизида – шундай кунда бўлажак қудаларнинг кўнглини овламаса, қачон овлайди? Анови Эргаш тегирмончининг ўтган йили тирамада тоғ бағрида ўтказилган кўпкарисида оёғи синиб, оқсоқ бўлиб қолган арзандаси Жамолтўранинг ҳам эс-хаёли бойнинг қизида.\nМана сизга, ҳали бошланмаган тўйнинг машмашаси, ваҳимаси. Бир тўйни деб қанча оварагарчилик, қанча кўнгилсизлик, яна қанча харажат...\nАна, ниҳоят, орзиқиб кутилган тўй куни келди. Тўйдан бир кун олдин қўша-қўша ҳўкизлар, бўрдоқи қўчқорлар сўйилди. Қаршидан келган олифта видео-тасвирчи йигит камерасини қўлга олиб, қассобларни тасвирга ола бошлади. Эрталабгача бойнинг уйида қозонлар қайнаб, кўнгиллар яйради.\nАзондан кўпкари, пешиндан сўнг кураш мусобақаси бошланди. Соврин учун беш туя, беш тойчоқ, ўнта қўчқор, йигирмата серка, даста-даста пул ва бошқа қимматбаҳо совғалар ғолибларга тортиқ этилди.\nМен шу пайтгача биз томонда ўтган тўйлар ҳақида Қашқадарё шевасида озроқ ҳикоя қилдим. Биласиз, қишлоқ аҳли азалдан тўкин тўйга ташна. Аслида бундай тўйлардаги дабдабани тўкинлик деб эмас, исрофгарчилик десак, янглишмаймиз. Келинг, узоқ кутилган тўйнинг тунги базм қисми нима билан тугаганлигини айтай. Бўрибойнинг пастки қишлоқдаги жиянлари арзанда қизи билан қилпанглаб ўйинга туша бошлади. Шу пайт ҳозиргина бойнинг елкасига чопон ташлаган момонинг невараси ҳам даврага сакраб чиқди. У ёқдан Жамолтўра ҳам жўралари кўмагида даврага отилди. Қизлар эса уларни баттар сархуш қилишга шайлангандай “тумпа лалай, лалай”га тушиб кетди. Уларнинг атрофида жилпанглаётган йигитлардан иккитаси давранинг қоқ ўртасида муштлашиб кетса денг. Бўрибой улфатлари билан навбатдаги шишани йиқитган – сархуш, дунё билан иши йўқ. Қора тун қўйнида даврада тўй гулхани эмас, шайтонлар рақсига монанд тарбиясизлик, жазава олови ўрлайди. Зумда атрофлардан бўрилардай безори ўсмирлар чиқиб кела солиб, оммавий муштлашув бошланиб кетади. Ота болани танимайди – зулмат бағрида ҳамма кўр. Хотинларни қўйинг, қайси бири гўдагини бағрига босиб қочган, қайси бири янги кўйлагининг этагини пирпиратиб қочган. Тошга йиқилиб, тиззасини сидириб, вой-войлаганча қолган чолу кампир билан ҳеч кимнинг иши йўқ. Қатор дошқозонларда қайнаётган таомлар дастурхонга тортилмасдан увол бўлди. Жанжал авжига чиққанда, ҳар доимгидек воқеанинг охирида бўлари бўлиб, бўёғи синганда, барака топкур маҳалла нозирлари етиб келишди.\nЖанжал-ку босди-босди қилинди. Кўнгиллар ва вужудларнинг яралангани қолди. Тўй ҳар бир инсон орзусидаги дўстлар, яқинлар дийдори, эл-улусга белги билдиришдан иборат бир маросим. Шу ўринда битта савол туғилади: ана шу тўйлар кундуз куни ўтказилса, меҳмонларни ўйлаб таклиф этсак, сарф-харажатлар камайтирилса, нур устига нур бўлмайдими? Бу борада кенг жамоатчилик томонидан фикрлар билдирилмоқда, тўйларни ихчамлаштириш ва тартибга келтириш бўйича топшириқлар берилишига, керакли кўрсатмалар амалга татбиқ этилишига қарамай, чекка қишлоқларда коронавирус пандемияси карантини кунларида ҳам бундай тўйларга гувоҳ бўляпмиз.\nЎтган йили Ўзбекистон Республикаси Олий Мажлиси Сенати ва Қонунчилик палатаси қўшма мажлисида айнан шу масала муҳокама қилинган эди. Кўпчилик инсонлар дабдабали тўй маросимлари ва уларни ўтказишга сарфланадиган катта харажатлар оқибатида қарзга ботмоқда, қарзини узолмай соғлиғини йўқотмоқда. Қарз балосидан қутулиш мақсадида ўзини турли йўлларга урмоқда, деган фикрлар билдирилган эди.\nБундай ҳолатларга чек қўйиш мақсадида “Тўй-ҳашамлар, тантаналар, маърака ва маросимлар, марҳумларнинг хотирасига бағишланган тадбирларни ўтказиш тартиби тўғрисида”ги низом ишлаб чиқилди. Унга кўра, оилавий тадбирлар ўтказилишини тартибга солишда ижтимоий адолат ва қонунийлик, миллий урф-одат ва қадриятларга содиқлик, бошқа дин ва миллат вакилларининг урф-одатларини ҳурмат қилиш ҳамда жамоатчилик фикрини инобатга олиш тамойилларига риоя этилади. Бу масала Олий Мажлис Қонунчилик палатасида муҳокама этилди. Хуллас, оилавий тадбирларда 200 нафаргача, мазкур тадбирлар муносабати билан ош бериш маросимига 250 нафаргача киши қатнашиши, қўшалоқ тўй-ҳашамларда 250 нафаргача, у билан боғлиқ ош бериш маросимида 300 нафаргача киши қатнашиши мумкинлиги келишиб олинди. Тўй-ҳашамларни ўтказувчи шахслар тадбирларни ўтказишдан камида бир ҳафта олдин яшаш жойидаги фуқароларнинг ўзини ўзи бошқариш органларини хабардор қилиши, шуҳратпарастлик, дабдабабозлик ва исрофгарчиликка йўл қўймаслик, миллий анъаналарга ёт, одоб-ахлоқ қоидаларига зид бўлган турли шоуларни, ортиқча вақт ва харажат талаб қиладиган оилавий тадбирлардан олдинги, тадбир давомидаги ва ундан кейинги қўшимча расм-русумларни (“Келин навкар”, “чарлар”, “ота кўрди”, “сеп ёйди”, “қуда чақирди”, “куёв чақирди”, “келин чақирди”, “тоғора юбориш” ва ҳоказолар) ўтказишга йўл қўйилмайди.\nБу чора-тадбирлар айнан одамлар манфаатини кўзлаб қабул қилинмоқда. Кимдир ном чиқариш, ўзини кўз-кўз қилиш учун, кимдир бошқалардан қолишмаслик учун қилаётган дабдабали тўйлар фақат ортиқча ташвиш, харажат, кўнгилсизликлардан бошқа нарса эмаслигини одамларга тушунтириш қийин кечаётган эди. Коронавирус пандемияси шароитида тўй ва оилавий тадбирларни янада ихчам ўтказиш талаби қўйилди. Бундан тўғриси, оддий одамлар хурсанд бўлди. Чунки илгари иқтисодий имконияти чекланган ёки умуман катта тўй қилишни хоҳламаганлар гап-сўзга қолишдан хижолат тортиб, таниш-билишлар нотўғри тушунишмасин, деб “эл қатори” тўйга одам айтарди.\nМана, энди ҳамма билади, кўп одам тўплаш мумкин эмас, тўғрисини айтганда, хавфли. Кейинги уч-тўрт ойда тўйга бориб, вирусга чалиниб, ҳаётдан кетганлар қанча бўлди... Ақли-ҳуши жойида одамлар бундан тўғри хулоса чиқариб олмоқда. Афсуски, ҳамон хавф-хатарга лоқайд қарайдиганлар учраб турибди. Тўйга пешингача 30 та, пешиндан кейин 30 та одам айтганларни ёки икки кунга бўлиб тўй қилганларни кўрдик.\nҲой инсон, озгина инсофинг бўлса, ўйлаб кўр, бу ишинг қандай оқибатларга олиб келиши мумкин? Кимнингдир ўлимига ёки бошига ташвиш тушишига сабабчи бўлиб қоласан-ку?! Тўй ёки юбилейни оила аъзолари, яқин қариндошлар даврасида ихчам, тартибли ўтказиш мумкинлигини бугун оддий одамлар исботлашяпти. Улар бундан хурсанд. Чунки ҳеч ким: “Нега тўй қилмадинг ёки нега тўйга мени айтмадинг”, деб хафа бўлаётгани йўқ. Бундан кейин ҳам тўйларимиз шундай тартибда ўтавериши керак. Иқтисод қилинган пулни оила равнақига ишлатиш керак.\nБир замонлар от ёки эшак миниб, қишлоқма-қишлоқ юриб “Одамлар, ҳой одамлар, эшитмадим деманглар, фалон куни фалончиникига тўйга”, деб ёппасига одам айтиш удум бўлган. Энди замон, ҳаёт, тўйга муносабат ўзгарди. Тўйнинг маъно-мазмуни ҳам ўзгариши керак. Энди “Одамлар, ҳой одамлар...” деб жар солишни замон кўтармайди. Энди тўйларимизни ўйлаб, ҳисоб-китоб қилиб, яқин қадрдонлар даврасида ихчам, маданиятли, мазмунли қилиб ўтказишимиз лозим. Кимки бу тартибни бузса, “Одамлар, ҳой одамлар, эшитмадим деманглар”, деб жар солиб, ўша тартиббузарни ошкор қилишимиз керак. Бошқаларни ҳурматламай, манманлик қилаётганлар жиловини тортиб қўйиш керак.\nЭнди, деҳқонободчасига тилак билдирай: илоҳим, коронавирус деган бало-қазо журтимизға, дунёға қандай кеп қоған бўлса, шундай жўқ бўп кетсин, қайтиб келмас бўп кетсин. Тўйларимизни ҳозиргидай ихчам, тартибли ўтиши анъана бўлиб қолсин, илоҳим, Ўзинг ҳаммага ақл бер, инсоф бер, омин...\nЎзХДП аъзоси, халқ депутатлари Деҳқонобод туман Кенгаши депутати, фермер.


06:17 / 20.07.2016 | Бахтиёр | 1701\nАссалому алайкум! “Қиёматда намози дуруст бўлмаган инсоннинг бошқа амалларига эътибор қилинмайди” деб эшитдим. Шу тўғрими?\nШарҳ: Қиёмат куни отанинг бола билан, боланинг ота билан, онанинг қиз билан, қизнинг она билан, эрнинг хотин билан, хотиннинг эр билан иши бўлмайди. Ҳамма ўзи билан ўзи овора. Ҳамма У куннинг даҳшатидан титрайди. Ҳамма ўзининг ҳоли қандай бўлишидан хавфда бўлади. Ҳамма ҳисоб-китобни кутади. Ана шу пайтда бандаларнинг бу дунёда қилган амалларининг ҳисоб-китоби бошланади. Банда дастлаб намоздан сўралади: «Сенга намоз фарз бўлганидан бошлаб қанча намоз ўқидинг?» «Қанча намозни қазо қилдинг?» «Қанча намозни тўлиқ ўқидинг?» «Қанчасини ўз вақтида ўқидинг» ва ҳоказо. Мана шунинг ўзи намознинг қанчалар аҳамиятли эканлигини яққол кўрсатиб турибди. Келинг, ушбу улуғ ҳадиси шарифдан чиқадиган фойдаларни бирма-бир ўрганайлик: 1. Қиёмат куни одамларнинг энг аввал ҳисоб-китоб қилинадиган амали намоздир. 2. Агар банда намозни бу дунёда ўз вақтида адо этган бўлса, у банда ютуққа эришади, нажот топади. Дўзах азобидан қутулиб, жаннатга киради. 3. Агар банда бу дунёда намозни ўқимаган ёки чала адо этган бўлса, шўри қурийди. У ўшал кунда ноумид бўлади, хусронга учраб, дўзахнинг энг қаъридан жой олади. 4. Аллоҳ таоло Ўзи билиб туриб, фаришталарга: «Бандамнинг намозига назар солинглар. Уни тугал қилдимикан ёки ноқис қилдимикан?» дейди. Бу билан намозни тугал ўқиганларга иззат-ҳурмат кўрсатиш, қиёмат куни фаришталар ва бутун халойиқ олдида уларни шарафлаш бўлади. Шу билан бирга, намоз ўқимаганлар ва намозни тўлиқ ўқимаганларни шарманда қилиш юзага чиқади. Улар ўша кунда ҳамманинг олдида шармисору, хору зор бўладилар. 5. Фаришталар банданинг намозига назар соладилар. Агар намози тугал бўлса, «тугал» деб ёзиб қўядилар ва банданинг иши хурсандчиликка айланади. 6. Фаришталар назар солганида, агар намозидан бирор нарса кам бўлса, баъзиси ўқилмаган ёки камчилик билан ўқилган бўлса, унинг нафл намозидан олиниб, ўша камчилик тўлатилади. 7. Бунда нафл намознинг аҳамияти намоён бўлмоқда. Шунинг учун нафл намозни кўпроқ ўқиш керак. 8. Нафл намози йўқларнинг аҳволи чатоқ бўлиши. 9. Закотни тўлиқ ва ўз вақтида беришга тар¬ғиб. 10. Закотнинг ками бўлса, қиёмат куни нафл садақалардан ўрни тўлдирилиши. 11. Ҳамма фарз амаллардан камчилик бўлса, ўша амалларнинг нафлидан ўрни тўлдирилиши. 12. Нафл ибодатларга тарғиб. Намозида камчилик бўлганларнинг ҳоли шу бўлса, умуман намози йўқларнинг ҳоли нима бўлишини ақли бор одам ўзи билиб олаверади. Иш шундай бўлганидан кейин бир ракъат фарз намозни ҳам қолдирмай, ўз вақтида яхшилаб ўқишимиз лозим. Бошқа вақтларда иложи борича кўпроқ нафл намоз ўқишга ҳаракат қилишимиз керак. Токи, қиёмат куни шарманда бўлмайлик. Ҳисоб-китобимиз аввалидан яхши бошлани¬шига муяссар бўлайлик. Намозимиз тугал чиқиб, ютуққа эришиб, нажот топиб, жаннатга мушарраф бўлайлик. (“Ҳадис ва Ҳаёт” китобидан). Валлоҳу аълам!


Бугундан бошлаб Ўзбекистонда карантин доирасида янги чекловлар кучга кирмоқда Ўзбекистон янгиликлари\nБугундан бошлаб Ўзбекистонда карантин доирасида янги чекловлар кучга кирмоқда\n13 July 2020, 15:36\nЎзбекистон, Тошкент – Batafsil.uz ЯА. Мухбиримиз хабар беришича, Бугундан бошлаб Ўзбекистонда карантин доирасида янги чекловлар кучга кирмоқда.\nЯнги чекловлар 13 июлдан 1 августгача давом этади. Жумладан:\n- сартарошхоналар ва гўзаллик салонлари фаолияти тўхтатиб турилади;\n- маҳаллий ҳаво ва темир йўл қатновлари тўлиқ тўхтатилди.\nЭслатиб ўтамизки, "Ўзбекистон темир йўллари" томонидан 2020 йил 10 июлдан 1 августгача бўлган давр учун 5 900та чипта сотилган. Энди йўловчиларга сотиб олинган чипталар нархи қопланади.\n13 июлдан 1 августгача “Uzbekistan airways” томонидан “Тошкент-Нукус”, “Тошкент-Урганч” ва “Тошкент-Термиз” йўналишлари учун 332 чипта сотилган. Харид қилинган чипталар бир йил давомида ҳақиқий ҳисобланади. Эпидемиологик вазият барқарорлашганда, ҳаво қатнови тикланади ва йўловчилар илгари сотиб олинган чипталардан фойдаланишлари мумкин.\nШу билан бирга, компания бир йил аввал сотилган чипталар учун пулни қайтариб бермоқчи эмас. Монополияга қарши курашиш қўмитаси ҳозирда ушбу масала истеъмолчилар ҳуқуқларининг бузилишига олиб келганми ёки йўқлиги юзасидан текшириш ўтказмоқда.\n- 65 ёшдан ошганларга сабабсиз уйдан чиқмаслик тавсия этилган;\n- 18-19 июль ва 25-26 июль кунлари (шанба ва якшанба) барча транспорт воситалари, шу жумладан такси хизмати фаолияти тўлиқ тўхтатилади. Стикерга эга ва илгари стикерсиз ҳаракатланишга рухсат берилган автомобиллар бундан мустасно. Стикерсиз ҳаракатлана оладиган шахслар рўйхатини билан бу ердан кўришингиз мумкин.


Зафаробод туманиниг демографик кўрсаткичлари\nсана : 14-05-2018 / Иқтисодиёт, Жиззах янгиликлари\nЗафаробод тумани 1973 йил 13 апрелда ташкил топган. Туманнинг умумий майдони 52,1 минг гектар бўлиб, шарқий томондан Арнасой тумани билан, Жануб томондан Пахтакор тумани билан, ғарбий томондан Жиззах тумани билан шимолий томондан Фориш тумани билан чегарадош. Туман маркази Зафаробод\nсана : 14-05-2018 / Солиқ хабарлари\nХоразм вилоятида 289 минг 452 деҳқон хўжаликлари ва томорқа ер эгалари тасарруфида 39 минг 404 гектардан ортиқ томорқа мавжуд.\nМобил интернет тезлиги бўйича Ўзбекистон нечанчи ўринда?\nсана : 14-05-2018 / Технология\nЖорий йилнинг 1 май кунига кўра «Speedtest Global Index» хизмати мустақил мутахассис сифатида дунё давлатларида мобил интернет тезлигини ўрганиб, ўз рейтингини эълон қилди. Мазкур тажриба бир неча йўналишлар бўйича ўтказилди. Бу ҳақда Кун нашриёзмоқда.\nсана : 14-05-2018 / Жиззах янгиликлари\nЗарбдор туманида "Оила” маркази ўз фаолиятини бошлади.\nАтлантикада ҳалокатли аномалия қайд қилинди\nсана : 14-05-2018 / Экология\nАҚШнинг океан ва атмосфера тадқиқотлари бошқармаси ҳамда Тинч океани шимоли-ғарбий миллий лабораториясининг мутахассислари атлантик довуллар кучининг аномал ўсишини қайд қилишди.\nсана : 14-05-2018 / Жиззах янгиликлари, Маданият\nДўстлик тумани Манас қишлоғидаги Маданият саройида Ўткир Ҳошимов қаламига мансуб "Тўйлар муборак” асари асосида Жиззах вилоят мусиқали драма театри томонидан саҳналаштирилган комедия намойиш этилди.\nДолларнинг расмий курси «қулаш»да давом этмоқда\nсана : 14-05-2018 / Иқтисодиёт\nЎзбекистон Республикаси Марказий банки 2018 йил 15 майдан бошлаб валюта операциялари бўйича бухгалтерия ҳисоби, статистик ва бошқа ҳисоботларни юритиш, шунингдек, божхона ва бошқа мажбурий тўловлари учун хорижий валюталарнинг сўмга нисбатан қуйидаги қийматини белгилади.\nБугун юртимизда тадбиркорлар учун яратилаётган кенг имтиёз ва қулайликлар самараси натижасида ушбу соҳа вакилларининг юртимиз иқтисодиётидаги улуши янада ортиб бормоқда.\nUzbek Tigers жамоаси Жиззахлик ёшлар билан учрашди\nсана : 14-05-2018 / Спорт, Жиззах янгиликлари\nсана : 14-05-2018 / Дунё\nПольша ва Германиядан бўлган велосаёҳатчиларни жасади жарликдан топилган. Тheguardian нашри хабарига қараганда, терговчилар уларни босқинчилик қурбони бўлди, деб ҳисоблашмоқда.Бу ҳақда ЎзА нашри ёзмоқда.


Туркия сериаллар экспорти бўйича Лотин Америкасини қувиб ўтиб, иккинчи ўринга кўтарилди - xabar.uz\nТуркия сериаллар экспорти бўйича Лотин Америкасини...\n20.05.2020 07:36 0 2020\nТуркия сериаллар экспорти бўйича Лотин Америкаси давлатларини қувиб ўтиб, дунёда АҚШдан сўнг иккинчи ўринга чиқди. Турк сериалларидан келадиган даромад бугунги кунда 7 млрд еврога баҳоланмоқда.\nБу рақамни қанчалик катта эканлигини Ўзбекистон бир йилда етиштирадиган пахта 1 миллиард доллар атрофида эканлигидан билса бўлади.\nСанъат ҳам аслида эркинлик, кадрлар ва яхши мактаб бўлганда ажойиб товар.\nЭслатиб ўтамиз, кеча Андижонда клип олаётган оператор дрон ишлатганлиги учун бир йилга озодликдан маҳрум этилганлиги маълум килинди.\nКоронавирус 26/05, 23:03\nКоронавирус: Туркияда энг қуйи кўрсаткич қайд этилди\nХориж 21/05, 08:43\nТуркия Россия газидан воз кечди\nХориж 12/05, 14:06\nТуркия сайёҳларга ўз дарвозасини очади. Аммо бунинг бир шарти бор...\nКоронавирус 09/05, 17:07\nФутболчи 5 ёшли ўғлини ўлдирганини тан олди


21 ёшли йигит ЙПХ ходимини машина капотида «судраб кетди» (видео)\n21 ёшли йигит ЙПХ ходимини машина...\n11.03.2019 19:43 0 1225\nФото: Видеолавҳадан скрин\nИжтимоий тармоқларда «Нексия» русумли автомобиль ҳайдовчиси машина капотига осилиб олган ЙПХ инспекторини йўл бўйлаб олиб кетаётгани тасвирланган видео тарқалди.\nТошкент шаҳар ИИББ ушбу ҳолатга аниқлик киритди. Маълум қилинишича, Фарғона вилоятидан 21 ёшли Довронбек Т. йўл қоидаларини бузган («Тўхташ тақиқланган» (3.27) белгиси остида тўхтаган ва «Ҳаракатланиш тўғрига» (4.1.1) белгисига амал қилмаган). Шунингдек, ЙПХ инспекторининг талабига бўйсунмай, ҳаракатланишда давом этган.\nҚоидабузар ўз хатти-ҳаракатларини жаримадан қочиш ва суғурта полиси муддати тугагани сабабли қилганини тан олган. Автомобиль жарима майдонига киритилган.\nНексия ЙПХ ходими\nҲуқуқ 01/07, 10:57\nБугундан видеокамерасиз ЙПХ ходимига ҳужжат кўрсатмаслик мумкин


Ёшлар сиёсатига бағишланган ўқувлар бошланди - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\nЁшлар сиёсатига бағишланган ўқувлар бошланди\nРеспублика Маънавият ва маърифат кенгаши қошидаги “Маънавият тарғиботчиси” таълим муассасасида Фуқароларнинг ўзини ўзи бошқариш органлари фаолиятини мувофиқлаштириш бўйича туман (шаҳар) кенгашлари раисларининг ёшлар ишлари бўйича ўринбосарларининг беш кунлик ўқувлари бошланди. Уқув курси давомида тингловчиларнинг ёшлар сиёсати, ёшлар ўртасидаги маънавий-маърифий ишларнинг самарадорлигини оширишга бағишланган машғулотлар ўтилиши режалаштирилган.\nБугун ўқув курсининг расмий очилиш маросими бўлиб ўтди. Унда Республика кенгаши раисининг ўринбосари А.Мирзажонов иштирок этди ва тингловчилар билан мулоқот қилди. Шунингдек, кун давомида тингловчилар “Ўзбекистоннинг Марказий Осиё давлатлари ва халқаро ташкилотлар билан ҳамкорлиги” ҳамда “Шахс маънавиятини шакллантиришда китобхонликнинг ўрни” каби машғулотларда ҳам иштирок этишди.\nЎқув курси якунида тингловчиларга тегишли сертификатлар топширилади.\nАвтор: кўрсатилмаган / Манба: Тошпўлат Холиқов / Кўришлар: 356


Расулуллоҳ соллаллоҳу алайҳи васалламнинг умр йўлдош сифатидаги фазилатлари\nОпубликовано: 14.06.2017 09:53 | Автор: mumina.uz | Печать | E-mail\nМуқаддас ислом динимизда оила масаласига алоҳида эътибор билан қаралган. Зеро, оила ҳар бир жамиятнинг илиги ҳисобланади. Ўзаги мустаҳкам жамиятнинг ўзи ҳам мустаҳкам бўлади.\nКуйида ҳар бир ишларида намуна бўлган Зот – Расулуллоҳ соллаллоҳу алайҳи васалламнинг умр йўлдош сифатидаги намуналарни ибрат учун эслаб ўтсак.\n“(Эй, имон келтирганлар!) Сизлар учун – Аллоҳ ва охират кунидан умидвор бўлган ҳамда Аллоҳни кўп ёд қилган кишилар учун Аллоҳнинг пайғамбарида гўзал намуна бордир”(Аҳзоб сураси, 21 оят).\nРасулуллоҳ соллаллоҳу алайҳи васаллам инсоният ичра хулқлари ва одоблари энг гўзал Зотдир. Аллоҳ таолонинг Ўзи бу ҳақда таъкидлаб:\n“Сиз энг буюк хулқ узрадирсиз”, дея марҳамат қилган (Қалам сураси, 4 оят). Пайғамбаримиз соллаллоҳу алайҳи васаллам шу буюк хулқлари билан оилавий ҳаёт кечирганлар ва Раббимизнинг аёллар борасидаги:\n“Улар билан яхшиликла яшангиз”, деган илоҳий фармонини амалда кўрсатиб берганлар (Нисо сураси, 19 оят).\nРасулуллоҳ соллаллоҳу алайҳи васаллам ўз аҳлларига жуда меҳрибон ва раҳмли бўлганлар. Оиша онамиздан ривоят қилинади: “Бир куни Расулуллоҳ соллаллоҳу алайҳи васаллам билан сафарда кетаётган эдик. Бир ялангликка етганимизда тўсатдан мунчоғим узилиб тушиб қолди. Шунда Набий соллаллоҳу алайҳи васаллам уни қидириш учун тўхтадилар. Одамлар ҳам тўхташди. Ҳолбуки ичишлик учун на одамларда, на бир яқин атрофда сув бор эди. Одамлар Абу Бакрнинг олдига бориб:”Оишанинг нима қилганини кўрмайсизми?! Расулуллоҳ соллаллоҳу алайҳи васалламни ва У зот билан бирга одамларни ҳам тутиб қолди-ку! Одамлар суви бор жойда ҳам эмаслар, ўзлари билан сувлари ҳам йўқ”, дедилар. Расулуллоҳ соллаллоҳу алайҳи васаллам чарчаб тиззамга бошларини қўйиб ухлаб қолдилар. Шу пайт отам Абу Бакр розияллоҳу анҳу келиб: “Шундай тақчиллик нозик пайти ҳам Расулуллоҳ соллаллоҳу алайҳи васалламни тўхтатасанми?” – деб мени койидилар. Койиш асносида мени шундай турткилардиларки, Расулуллоҳ соллаллоҳу алайҳи васаллам уйғониб кетмасинлар деб зўрға қимирламай ўтирардим. У зот ҳам ухлаб туриб, сувсиз бўлиб қолгандилар. Шунда Аллоҳ таоло таяммум оятини нозил қилди. Дарвоқе, Усайд ибн Хузайр: “Эй Абу Бакрнинг оиласи, сизларнинг баракангиз туфайли!” – деди. Оиша розияллоҳу анҳо сўзларида давом этиб: Кейин мен минган туяни турғизган эдик, мунчоғимни ўшанинг тагидан топдик”(Имом Бухорий ривояти).\nЭътибор берган бўлсангиз, Расулуллоҳ соллаллоҳу алайҳи васаллам биргина мунчоғни деб чанқоқлик пайтида ҳам одамларни тўхтатиб уни излашга тушганлар.\nУ зот алайҳиссалом бирор марта бировга қўпол сўз айтмаганлар, ҳеч кимни хақорат қилмаганлар, қўл кўтармаганлар, қувватларини фақатгина Аллоҳнинг йўлида сарфлаганлар. Бу меҳр-шафқатни тўғрироқ тасаввур қилиш учун баъзи статистик маълумотни келтириб ўтамиз: Мусулмон бўлмаган, айни вақтда пешқадамликни даъво қилаётган баъзи мамлакатлар аҳолиси орасида 70% эркаклар ўз аёлларини урар ва шу калтакланган аёлларнинг 83%и оғир аҳволда шифохоналарга тушар экан. “Маданият”ни даъво қилаётган юртларда аёллар ҳуқуқи ана шу аҳволда.\nЭнди яна Расулуллоҳ соллаллоҳу алайҳи васалламнинг оилаларига қайтайлик. Бир куни сафарда София онамиз минган улов орқада қолиб кетади. Расулуллоҳ соллаллоҳу алайҳи васаллам олдиларига келганларида София онамиз йиғлаб: “Мени секин юрадиган уловга миндирибсиз”, - дейдилар. Набий алайҳиссалом эса онамизнинг кўз ёшларини артиб, юпатдилар (Насаий ривояти).\nПайғамбаримизнинг ўз аҳли аёлларига нисбатан муомалалари худди шундай меҳрибонлик ва ғамхўрлик билан йўғрилган эди.\nНўъмон ибн Башир розияллоҳу анҳудан ривоят қилинган ҳадисда шундай дейилади: “Абу Бакр розияллоҳу анҳу Расулуллоҳ соллаллоҳу алайҳи васалламнинг ҳузурларига келганларида Оиша розияллоҳу анҳонинг баланд овозда гапираётганлигини эшитди ва яқин келиб: “Эй Умму Румоннинг қизи, Расулуллоҳ соллаллоҳу алайҳи васалламнинг ҳузурида ҳам овозингни баланд қиласанми?!” – дея койидилар. Расулуллоҳ соллаллоҳу алайҳи васаллам ораларини ажратдилар ва кетгач: “Сен билан ҳалиги кишининг орасини ажратганимни кўрдингми?” – дедилар.Бироз вақт ўтгач Абу Бакр розияллоҳу анҳу қайта келиб, киришга изн сўраганларида Расулуллоҳ соллаллоҳу алайҳи васаллам Оиша онамизни кулдириб ўтирган эдилар. Шунда Абу Бакр розияллоҳу анҳу: “Жанжалларингизга шерик қилганингиздек, қувончингизга ҳам мени қўшинглар”, - дедилар (Имом Аҳмад ривояти).\nРасулуллоҳ соллаллоҳу алайҳи васаллам барчага бир хил гўзал муомалада бўлганлари каби аҳли аёллари билан ҳам ана шундай намунали ҳаёт кечирганлар. Бугунги кунда ҳар биримиз У зотдан ўрнак олсак, жамиятимиз қандай ҳам гўзал ва фаровон бўлар эди!\nТошкент ислом институти “Таҳфизул Қуръон” кафендраси мудири,\nТошкент шаҳар“Новза” жоме масжиди имом хатиби